qundao/data-zh-poetry huggingface dataset:
送仆射相公赴西京
作者：王禹偁
朝代：宋

五十升端揆，西郊任保釐。
偶抛三事重，未失百僚师。
府县威仪引，宫城管钥随。
粗官嫌出将，剧位是留司。
樱笋供筵馔，蜩蝉响路岐。
碧纱题壁处，昼锦下车时。
请雨摩腾塔，寻芳白傅祠。
维嵩过旧隠，禊洛赋新诗。
礼绝应悬榻，公余尚读碑。
留台咨拜表，内殿列须知。
易退甘龙卧，难虚是凤池。
两京全咫尺，三入不参差。
康济荒年谷，风标饤座梨。
弼谐终在我，睠注更同谁。
温树阴犹在，甘棠影暂垂。
常濡玉堂笔，愿草白麻词。
送僕射相公赴西京
作者：王禹偁
朝代：宋

五十升端揆，西郊任保釐。
偶拋三事重，未失百僚師。
府縣威儀引，宮城管鑰隨。
粗官嫌出將，劇位是留司。
櫻筍供筵饌，蜩蟬響路岐。
碧紗題壁處，晝錦下車時。
請雨摩騰塔，尋芳白傅祠。
維嵩過舊隠，禊洛賦新詩。
禮絕應懸榻，公餘尚讀碑。
留臺咨拜表，內殿列須知。
易退甘龍卧，難虛是鳳池。
兩京全咫尺，三入不參差。
康濟荒年穀，風標飣座梨。
弼諧終在我，睠注更同誰。
溫樹陰猶在，甘棠影暫垂。
常濡玉堂筆，願草白麻詞。
送光祿王寺丞通判徐方
作者：王禹偁
朝代：宋

通悴徐方蒨綬新，老萊衣服暫離身。
家君蓮幕開廳事，府帥金貂耀縉紳。
戲馬臺荒春寂寞，斬蛇鄉古樹輪囷。
公餘應長吟滋味，好寄西垣寓直人。
送光禄王寺丞通判徐方
作者：王禹偁
朝代：宋

通悴徐方蒨绶新，老莱衣服暂离身。家君莲幕开厅事，府帅金貂耀缙绅。戏马台荒春寂寞，斩蛇乡古树轮囷。公余应长吟滋味，好寄西垣寓直人。
送冯中允之任婺州
作者：王禹偁
朝代：宋

东南宦迹多胜游，婺女星下溪山幽。
严陵隠德七里濑，沈约诗名八咏楼。
岸上黍离经故国，湖边木脱正高秋。
承明三入妨贤久，拟觅江乡小郡侯。
送冯学士入蜀
作者：王禹偁
朝代：宋

锦川宜共少年期，四十风情去未迟。
蚕市夜歌欹枕处，峨嵋春雪倚楼时。
休夸上直吟红药，多羡乘轺听子规。
莫学当初杜工部，因循不赋海棠诗。
送冯尊师
作者：王禹偁
朝代：宋

前日访潘阆，下马入穷巷。忽见双笋石，卧向青苔上。云是冯尊师，秋来留在兹。今说东南行，问我坚乞诗。又见宋阁老，亦言师甚好。欲去天台山，即别长安道。台合有群英，赠别瑰与琼。琤然满怀袖，此事殊为荣。安用徵吾句，吾道方龃龉。老为八品官，有山未能去。束发号男儿，出处贵得宜。出则学臯夔，独立称帝师。处则同乔松，决起如冥鸿。谁能似蚯蚓，蟠屈泥土中。师行甚可羡，云鹤无羁绊。为我持此诗，题于桐栢观。
送冯尊师
作者：王禹偁
朝代：宋

前日访潘阆，下马入穷巷。
忽见双笋石，卧向青苔上。
云是冯尊师，秋来留在兹。
今说东南行，问我坚乞诗。
又见宋阁老，亦言师甚好。
欲去天台山，即别长安道。
台阁有羣英，赠别瑰与琼。
琤然满怀袖，此事殊为荣。
安用征吾句，吾道方龃龉。
老为八品官，有山未能去。
束髮号男儿，出处贵得宜。
出则学皋夔，独立称帝师。
处则同乔松，决起如冥鸿。
谁能似蚯蚓，蟠屈泥土中。
师行甚可羡，云鹤无覊绊。
为我持此诗，题于桐栢观。
送刑部韓員外同年致仕歸華山
作者：王禹偁
朝代：宋

抗表辭烏府，歸山鬢未秋。
朝簪還獬豸，塵世謝蜉蝣。
拂袖人生事，縣車帝命優。
名光新日曆，官占好詞頭。
應宿郎曹美，尋仙物景幽。
繡衣移蕙带，驄馬換耕牛。
對枕蓮峰翠，當門瀑布流。
妻閑栽藥草，兒戲雜猿猴。
買竹憑牙板，疏泉濕鹿裘。
四推離督責，三院肯淹留。
接武陶貞白，差肩許遠遊。
十洲如得侶，萬戶任封侯。
脫洒因君去，龍鍾使我羞。
遷鶑情最洽，化鶴術難求。
掌誥無文彩，謀身足悔尤。
紫垣頻忝竊，白髮合歸休。
應璉叨三入，張衡志四愁。
亦期婚嫁畢，攘袂逐浮丘。
送刑部韩员外同年致仕归华山
作者：王禹偁
朝代：宋

抗表辞乌府，归山鬓未秋。
朝簪还獬豸，尘世谢蜉蝣。
拂袖人生事，县车帝命优。
名光新日历，官占好词头。
应宿郎曹美，寻仙物景幽。
绣衣移蕙带，骢马换耕牛。
对枕莲峰翠，当门瀑布流。
妻闲栽药草，儿戏杂猿猴。
买竹凭牙板，疏泉湿鹿裘。
四推离督责，三院肯淹留。
接武陶贞白，差肩许远游。
十洲如得侣，万户任封侯。
脱洒因君去，龙钟使我羞。
迁鶑情最洽，化鹤术难求。
掌诰无文彩，谋身足悔尤。
紫垣频忝窃，白髮合归休。
应琏叨三入，张衡志四愁。
亦期婚嫁毕，攘袂逐浮丘。
送刑部韩员外同年致仕归华山
作者：王禹偁
朝代：宋

抗表辞乌府，归山鬓未秋。朝簪还獬豸，尘世谢蜉蝣。拂袖人生事，县车帝命优。名光新日历，官占好词头。应宿郎曹美，寻仙物景幽。绣衣移蕙带，骢马换耕牛。对枕莲峰翠，当门瀑布流。妻闲栽药草，儿戏杂猿猴。买竹凭牙板，疏泉湿鹿裘。四推离督责，三院肯淹留。接武陶贞白，差肩许远游。十洲如得侣，万户任封侯。脱酒因君去，龙锺使我羞。迁莺情最洽，化鹤术难求。掌诰无文彩，谋身足悔尤。紫垣频忝窃，白发合归休。应琏叨三入，张衡志四愁。亦期婚嫁毕，攘袂逐浮丘。
送刘职方
作者：王禹偁
朝代：宋

罢直出玉堂，诏授尚书郎。
朝佥假郡印，承乏来永阳。
喜开黄纸书，云替刘职方。
职方老状头，畴昔名擅场。
宦游三十载，寸进鸳鹭行。
未出六品班，鬚鬓已垂霜。
顾予新进生，遭时恣翱翔。
纶闱与内署，掌诰侍玉皇。
夜召赴浴殿，春游醉柏梁。
晚出银台门，朝服含天香。
为儒能到此，自道摩穹苍。
今年四十二，典郡清淮旁。
卧锦郎位正，腰金服色光。
见君深自愧，抚己庸何伤。
古人重交代，子孙不相忘。
西掖替左司，刘白形诗章。
况我忝翰林，而君列文昌。
待将官与氏，山寺题修篁。
共保不朽名，他年比甘棠。
昇沉何足道，聚散安有常。
且当唱此诗，为君送离觞。
送劉職方
作者：王禹偁
朝代：宋

罷直出玉堂，詔授尚書郎。
朝僉假郡印，承乏來永陽。
喜開黄紙書，云替劉職方。
職方老狀頭，疇昔名擅場。
宦游三十載，寸進鴛鷺行。
未出六品班，鬚鬢已垂霜。
顧予新進生，遭時恣翱翔。
綸闈與內署，掌誥侍玉皇。
夜召赴浴殿，春遊醉柏梁。
晚出銀臺門，朝服含天香。
爲儒能到此，自道摩穹蒼。
今年四十二，典郡清淮旁。
卧錦郎位正，腰金服色光。
見君深自愧，撫己庸何傷。
古人重交代，子孫不相忘。
西掖替左司，劉白形詩章。
况我忝翰林，而君列文昌。
待將官與氏，山寺題修篁。
共保不朽名，他年比甘棠。
昇沉何足道，聚散安有常。
且當唱此詩，爲君送離觴。
送南阳李太傅·其一
作者：王禹偁
朝代：宋

两朝黄阁预弥纶，又策春坊第一勋。
僧塔旧题前进士，斋坛新拜上将军。
马衔金勒衝微雪，雁避红旌入断云。
还似徐州张仆射，御诗相送四方闻。
送南阳李太傅·其二
作者：王禹偁
朝代：宋

红旆飘飘夺晓霞，御筵相送出京华。
仲尼俎豆真儒者，郄縠诗书属将家。
腰下已悬如斗印，门前看见筑堤沙。
先朝学士期牵復，待草南阳入相麻。
送南陽李太傅·其一
作者：王禹偁
朝代：宋

兩朝黄閣預彌綸，又策春坊第一勳。
僧塔舊題前進士，齋壇新拜上將軍。
馬銜金勒衝微雪，雁避紅旌入斷雲。
還似徐州張僕射，御詩相送四方聞。
送南陽李太傅·其二
作者：王禹偁
朝代：宋

紅旆飄飄奪曉霞，御筵相送出京華。
仲尼俎豆真儒者，郤縠詩書屬將家。
腰下已懸如斗印，門前看見築堤沙。
先朝學士期牽復，待草南陽入相麻。
送史館學士楊億閩中迎侍
作者：王禹偁
朝代：宋

迎侍閩川去路長，才名官職過歐陽。
翰林貴族誇東榻，史館清銜慶北堂。
別酒正逢寒菊綻，歸舟應見早梅香。
拾遺健羨吟詩送，莫笑蹉跎兩鬢霜。
送史館趙寺丞出宰咸陽
作者：王禹偁
朝代：宋

縣連秦漢舊離宮，分付詩人勝武功。
带職遠辭書殿去，携家深入畫圖中。
庭莎曉潤終南雨，檻竹寒摇渭水風。
百里封疆三館客，折腰休歎似陶公。
送史馆学士杨亿闽中迎侍
作者：王禹偁
朝代：宋

迎侍闽川去路长，才名官职过欧阳。翰林贵族夸东榻，史馆清衔庆北堂。别酒正逢寒菊绽，归舟应见早梅香。拾遗健羡吟诗送，莫笑蹉跎两鬓霜。
送同年刘司谏通判西都
作者：王禹偁
朝代：宋

元老留司卧雒阳，谏官通理辍鸳行。仲宣旧佐红莲幕，裴度新开绿野堂。几处古碑停马读，到时春笋约僧尝。香山居士真容在，为我公余奠一觞。
送同年劉司諫通判西都
作者：王禹偁
朝代：宋

元老留司卧雒陽，諫官通理輟鴛行。
仲宣舊佐紅蓮幕，裴度新開綠野堂。
幾處古碑停馬讀，到時春筍約僧嘗。
香山居士真容在，爲我公餘奠一觴。
送嚴判官歸滁州
作者：王禹偁
朝代：宋

永陽謫宦鬢成華，唯有賓從最可誇。
文學東堂進士第，風流南國相公家。
移官我未歸丹禁，迴棹君今指白沙。
滁上淹翔雖已久，寺樓山色對瑯邪。
送夏侯正言奉使江南
作者：王禹偁
朝代：宋

百舌关关麦垅青，远山迎马翠如屏。禁中已诵相如赋，江外犹看使者星。衣拂茶烟寻水寺，枕欹梅雨泊沙汀。归期莫过中秋节，侍宴甘泉月满庭。
送夏侯正言奉使江南
作者：王禹偁
朝代：宋

百舌关关麦壠青，远山迎马翠如屏。
禁中已诵相如赋，江外犹看使者星。
衣拂茶烟寻水寺，枕欹梅雨泊沙汀。
归期莫过中秋节，侍宴甘泉月满庭。
送夏侯正言奉使江南
作者：王禹偁
朝代：宋

百舌關關麥壠青，遠山迎馬翠如屏。
禁中已誦相如賦，江外猶看使者星。
衣拂茶烟尋水寺，枕欹梅雨泊沙汀。
歸期莫過中秋節，侍宴甘泉月滿庭。
送夏侯正言襄阳迎亲
作者：王禹偁
朝代：宋

兰省方雠乙夜书，襄阳迎侍暂脂车。
挥毫偶未归纶阁，衣锦何妨奉板舆。
岘首碑前留马足，鹿门山下宿僧居。
汉臯游女曾相识，应解鸣璫换佩鱼。
送夏侯正言襄陽迎親
作者：王禹偁
朝代：宋

蘭省方讎乙夜書，襄陽迎侍暫脂車。
揮毫偶未歸綸閣，衣錦何妨奉板輿。
峴首碑前留馬足，鹿門山下宿僧居。
漢臯遊女曾相識，應解鳴璫換佩魚。
送奉常李丞赴闕
作者：王禹偁
朝代：宋

江城方話舊，捧詔去長安。
宦路相逢少，鄉情敘別難。
烟波迷曉渡，風雨動春寒。
初夏應回首，重期看牡丹。
送姚着作之任宣城
作者：王禹偁
朝代：宋

平生闻说宣城郡，水石幽奇人物俊。
槛外澄江练不收，窗中远岫眉初印。
六朝繁盛至隋唐，才人名士遥相望。
谢公向此凭熊轼，白傅曾为鹿鸣客。
江楼山寺多赋诗，往往题名在僧壁。
皇家早岁平吴后，翰林贾公为太守。
至今清话玉堂中，夸诧江山不离口。
吾君御极初选艺，东枢贰卿新擢第。
解褐曾縻佐郡官，首得宣城为历试。
紫微田郎次登科，东枢受代传厅事。
第三榜中第二人，今在乌台为察视。
迩来通倅少名流，云泉竹树应包羞。
今春忽命姚着作，学术纵横才磊落。
当年雄揖第三名，官路迍邅久漂泊。
去岁献文重召试，新恩始上芸香阁。
未教修史未演纶，宣城奉使聊亲民。
且忻彩服得就养，莫叹朱衣未即真。
旧游应有交朋在，此去仍言婚宦新。
下车布政民休休，高吟浅酌谁献酬。
夜深红烛在何处，绮霞阁通迭嶂楼。
公权书札燕许词，未免山僧乞撰碑。
撰碑书碑即三载，眼看征诏在丹墀。
却愁未尽江南兴，闲坐蓬瀛挥玉柄。
黄枢侍臣两制官，待君同说宣城景。
送姚著作之任宣城
作者：王禹偁
朝代：宋

平生聞說宣城郡，水石幽奇人物俊。
檻外澄江練不收，窗中遠岫眉初印。
六朝繁盛至隋唐，才人名士遥相望。
謝公向此憑熊軾，白傅曾爲鹿鳴客。
江樓山寺多賦詩，往往題名在僧壁。
皇家早歲平吳後，翰林賈公爲太守。
至今清話玉堂中，夸詫江山不離口。
吾君御極初選藝，東樞貳卿新擢第。
解褐曾縻佐郡官，首得宣城爲歷試。
紫微田郎次登科，東樞受代傳廳事。
第三榜中第二人，今在烏臺爲察視。
邇來通倅少名流，雲泉竹樹應包羞。
今春忽命姚著作，學術縱橫才磊落。
當年雄揖第三名，官路迍邅久漂泊。
去歲獻文重召試，新恩始上芸香閣。
未教修史未演綸，宣城奉使聊親民。
且忻彩服得就養，莫歎朱衣未即真。
舊遊應有交朋在，此去仍言婚宦新。
下車布政民休休，高吟淺酌誰獻酬。
夜深紅燭在何處，綺霞閣通疊嶂樓。
公權書札燕許詞，未免山僧乞撰碑。
撰碑書碑即三載，眼看徵詔在丹墀。
却愁未盡江南興，閑坐蓬瀛揮玉柄。
黄樞侍臣兩制官，待君同說宣城景。
送姚著作之任宣城
作者：王禹偁
朝代：宋

平生闻说宣城郡，水石幽奇人物俊。
槛外澄江练不收，窗中远岫眉初印。
六朝繁盛至隋唐，才人名士遥相望。
谢公向此凭熊轼，白傅曾为鹿鸣客。
江楼山寺多赋诗，往往题名在僧壁。
皇家早岁平吴後，翰林贾公为太守。
至今清话玉堂中，夸诧江山不离口。
吾君御极初选艺，东枢贰卿新擢第。
解褐曾縻佐郡官，首得宣城为历试。
紫微田郎次登科，东枢受代传厅事。
第三榜中第二人，今在乌台为察视。
迩来通倅少名流，云泉竹树应包羞。
今春忽命姚著作，学术纵横才磊落。
当年雄揖第三名，官路迍邅久漂泊。
去岁献文重召试，新恩始上芸香阁。
未教修史未演纶，宣城奉使聊亲民。
且忻彩服得就养，莫叹朱衣未即真。
旧游应有交朋在，此去仍言婚宦新。
下车布政民休休，高吟浅酌谁献酬。
夜深红烛在何处，绮霞阁通叠嶂楼。
公权书札燕许词，未免山僧乞撰碑。
撰碑书碑即三载，眼看徵诏在丹墀。
却愁未尽江南兴，闲坐蓬瀛挥玉柄。
黄枢侍臣两制官，待君同说宣城景。
送宋澥处士之长安
作者：王禹偁
朝代：宋

簪笏盈门独纫兰，卧龙潜在八龙间。鴒原任说朝贤贵，鹤氅惟称处士闲。静按仙经烧大药，狂挨僧壁画遥山。老郎见作归休计，分取圭峰并掩关。
送宋澥處士之長安
作者：王禹偁
朝代：宋

簪笏盈門獨紉蘭，卧龍潜在八龍間。
鴒原任說朝賢貴，鶴氅惟稱處士閑。
靜按仙經燒大藥，狂挨僧壁畫遥山。
老郎見作歸休計，分取圭峰並掩關。
送密直温学士西京迁葬
作者：王禹偁
朝代：宋

锦衣西去道何光，卜葬伊川旧钓乡。
留守开筵亲举白，故人垂泪看焚黄。
重寻泉石应多感，旋插松楸未着行。
一月归程如有暇，云间时到读书房。
送密直溫學士西京遷葬
作者：王禹偁
朝代：宋

錦衣西去道何光，卜葬伊川舊釣鄉。
留守開筵親舉白，故人垂淚看焚黄。
重尋泉石應多感，旋插松楸未著行。
一月歸程如有暇，雲間時到讀書房。
送寇諫議赴青州
作者：王禹偁
朝代：宋

表海鎮崢嶸，樞臣輟禁庭。
兩蕃申族帳，七縣造圖經。
密勿君恩異，循良祖德馨。
旌旗驅驛路，鼓角出郊坰。
歸夢尋溫樹，行塵動福星。
上儀三道判，排設十間廳。
風靜衙門戟，霜寒郡閣鈴。
看山樓號白，封社土分青。
花好詩難惜，梨甘酒易醒。
徵還都幾日，莫愛妓娉婷。
送寇谏议赴青州
作者：王禹偁
朝代：宋

表海镇峥嵘，枢臣辍禁庭。
两蕃申族帐，七县造图经。
密勿君恩异，循良祖德馨。
旌旗驱驿路，鼓角出郊垧。
归梦寻温树，行尘动福星。
上仪三道判，排设十间厅。
风静衙门戟，霜寒郡阁铃。
看山楼号白，封社土分青。
花好诗难惜，梨甘酒易醒。
征还都几日，莫爱妓娉婷。
送寇谏议赴青州
作者：王禹偁
朝代：宋

表海镇峥嵘，枢臣辍禁庭。
两蕃申族帐，七县造图经。
密勿君恩异，循良祖德馨。
旌旗驱驿路，鼓角出郊垧。
归梦寻温树，行尘动福星。
上仪三道判，排设十间厅。
风静衙门戟，霜寒郡阁铃。
看山楼号白，封社土分青。
花好诗难惜，梨甘酒易醒。
徵还都几日，莫爱妓娉婷。
送巡抚侍读吕司谏
作者：王禹偁
朝代：宋

三十军城百万家，侍臣分命走轺车。
长春殿裏承丹诏，乙夜书边别翠华。
驻马祇教看壠麦，忧民无暇醉溪花。
归朝旧友如相问，为道山中学种畬。
送巡撫侍讀呂司諫
作者：王禹偁
朝代：宋

三十軍城百萬家，侍臣分命走軺車。
長春殿裏承丹詔，乙夜書邊別翠華。
駐馬祇教看壠麥，憂民無暇醉溪花。
歸朝舊友如相問，爲道山中學種畬。
送张监察通判余杭
作者：王禹偁
朝代：宋

郡城潇洒浙江滨，暂辍乘骢慰远民。
莫放霜威夸御史，且收风景属诗人。
雪侵楼上迎潮眼，花拥湖中泛月身。
尽是公余吟咏处，好飞佳句寄词臣。
送张监察通判余杭
作者：王禹偁
朝代：宋

郡城潇酒浙江滨，暂辍乘骢慰远民。莫放霜威夸御史，且收风景属诗人。雪侵楼上迎潮眼，花拥湖中泛月身。尽是公余吟咏处，好飞佳句寄词臣。
送張監察通判餘杭
作者：王禹偁
朝代：宋

郡城瀟洒浙江濱，暫輟乘驄慰遠民。
莫放霜威誇御史，且收風景屬詩人。
雪侵樓上迎潮眼，花擁湖中泛月身。
盡是公餘吟詠處，好飛佳句寄詞臣。
送戚殿丞之任括苍
作者：王禹偁
朝代：宋

佐郡海西边，挂帆离兔园。
远经罗刹石，去近鶺鴒原。
菊暖秋飞蝶，霜晴夜叫猿。
老郎方吏隐，应笑市朝喧。
送戚殿丞之任括苍
作者：王禹偁
朝代：宋

佐郡海西边，挂帆离兔园。
远经罗剎石，去近鹡鸰原。
菊暖秋飞蝶，霜晴夜叫猿。
老郎方吏隠，应笑市朝喧。
送戚殿丞之任括蒼
作者：王禹偁
朝代：宋

佐郡海西邊，掛帆離兔園。
遠經羅剎石，去近鶺鴒原。
菊暖秋飛蝶，霜晴夜叫猿。
老郎方吏隠，應笑市朝喧。
送戚維戚綸之閬州亳州
作者：王禹偁
朝代：宋

古人貴道德，豈以祿位拘。
有道不在位，顔回舜之徒。
無德殃且至，商受爲獨夫。
以此固名節，富貴安足圖。
睢陽戚先生，今世古之儒。
終身不求仕，沒齒唯誦書。
孝愛睦姻族，淳謹化里閭。
文翁變蜀土，尚以德位俱。
仲淹居汾水，專用素教敷。
青青子衿輩，櫛比曳朝裾。
盛德苟無報，吾道將焉如。
鯉庭生二子，驪頷委雙珠。
樸厚有父風，學業張皇謨。
各登進士科，齊乘使者車。
閬中佐郡政，亳社司搉酤。
佐郡古半刺，可使惸嫠蘇。
搉酤今權道，亦助軍國須。
牽車驥雖屈，補履刃有餘。
誰謂佐著作，在上積薪芻。
誰謂光祿勳，其中混瓊琚。
我亦何爲者，先上青雲衢。
伐木空求友，拔茅未連茹。
終待奮直筆，會當伏青蒲。
請慎名與器，願分賢與愚。
彙征補皇極，戮力張道樞。
巨魚方喣沫，相忘在江湖。
冥鴻當順風，接翼摩太虛。
此志尚壹鬰，此別良悲吁。
苦縣且密邇，劍關多崎嶇。
于役勿爲歎，加飯聊自娛。
尺素惠好音，無惜雙鯉魚。
送戚维戚纶之阆州亳州
作者：王禹偁
朝代：宋

古人贵道德，岂以禄位拘。
有道不在位，颜回舜之徒。
无德殃且至，商受为独夫。
以此固名节，富贵安足图。
睢阳戚先生，今世古之儒。
终身不求仕，没齿唯诵书。
孝爱睦姻族，淳谨化里闾。
文翁变蜀土，尚以德位俱。
仲淹居汾水，专用素教敷。
青青子衿辈，栉比曳朝裾。
盛德苟无报，吾道将焉如。
鲤庭生二子，骊颌委双珠。
朴厚有父风，学业张皇谟。
各登进士科，齐乘使者车。
阆中佐郡政，亳社司搉酤。
佐郡古半刺，可使惸嫠苏。
搉酤今权道，亦助军国须。
牵车骥虽屈，补履刃有余。
谁谓佐著作，在上积薪刍。
谁谓光禄勋，其中混琼琚。
我亦何为者，先上青云衢。
伐木空求友，拔茅未连茹。
终待奋直笔，会当伏青蒲。
请慎名与器，愿分贤与愚。
汇征补皇极，戮力张道枢。
巨鱼方喣沫，相忘在江湖。
冥鸿当顺风，接翼摩太虚。
此志尚壹郁，此别良悲吁。
苦县且密迩，剑关多崎岖。
于役勿为叹，加饭聊自娱。
尺素惠好音，无惜双鲤鱼。
送戚维戚纶之阆州亳州
作者：王禹偁
朝代：宋

古人贵道德，岂以禄位拘。
有道不在位，颜回舜之徒。
无德殃且至，商受为独夫。
以此固名节，富贵安足图。
睢阳戚先生，今世古之儒。
终身不求仕，没齿唯诵书。
孝爱睦姻族，淳谨化里闾。
文翁变蜀土，尚以德位俱。
仲淹居汾水，专用素教敷。
青青子衿辈，栉比曳朝裾。
盛德苟无报，吾道将焉如。
鲤庭生二子，骊颔委双珠。
朴厚有父风，学业张皇谟。
各登进士科，齐乘使者车。
阆中佐郡政，亳社司搉酤。
佐郡古半刺，可使惸嫠苏。
搉酤今权道，亦助军国须。
牵车骥虽屈，补履刃有余。
谁谓佐着作，在上积薪刍。
谁谓光禄勋，其中混琼琚。
我亦何为者，先上青云衢。
伐木空求友，拔茅未连茹。
终待奋直笔，会当伏青蒲。
请慎名与器，愿分贤与愚。
彙征补皇极，戮力张道枢。
巨鱼方喣沫，相忘在江湖。
冥鸿当顺风，接翼摩太虚。
此志尚壹鬰，此别良悲吁。
苦县且密迩，剑关多崎岖。
于役勿为叹，加饭聊自娱。
尺素惠好音，无惜双鲤鱼。
送晁监丞赴婺州关市之役
作者：王禹偁
朝代：宋

关征市赋縻贤俊，谁爱此官为吏隠。
将作晁丞于役时，婺女星临海边郡。
黄绢辞高位尚卑，白华行洁身犹困。
会待时来即併伸，也知道在终无闷。
君不见路随含笑坐市中，屈身岂愧丹阳尹。
又不见张生狂醉恋扬州，冬瓜堰下甘肥遁。
此行况是奉皇华，数丈轻舠载一家。
携瓶下岸买竹叶，挂席背风穿蓼花。
霜晴震泽初尝橘，泉过惠山应试茶。
虎溪晓云灵隠雪，钱塘夜潮照湖月。
密排诗景在途中，旋吟新句教儿童。
渐近金华见隼旟，五马来迎使者车。
应知骥足暂拘绊，八咏楼开频启宴。
醉中官妓乞歌诗，剡溪纸贵抄新词。
他年谁献子虚赋，召入金门五云路。
因思元白在江东，不似晁丞今独步。
送晁監丞赴婺州關市之役
作者：王禹偁
朝代：宋

關征市賦縻賢俊，誰愛此官爲吏隠。
將作晁丞于役時，婺女星臨海邊郡。
黄絹辭高位尚卑，白華行潔身猶困。
會待時來即併伸，也知道在終無悶。
君不見路隨含笑坐市中，屈身豈愧丹陽尹。
又不見張生狂醉戀揚州，冬瓜堰下甘肥遁。
此行况是奉皇華，數丈輕舠載一家。
携瓶下岸買竹葉，挂席背風穿蓼花。
霜晴震澤初嘗橘，泉過惠山應試茶。
虎谿曉雲靈隠雪，錢塘夜潮照湖月。
密排詩景在途中，旋吟新句教兒童。
漸近金華見隼旟，五馬來迎使者車。
應知驥足暫拘絆，八詠樓開頻啟宴。
醉中官妓乞歌詩，剡谿紙貴抄新詞。
他年誰獻子虛賦，召入金門五雲路。
因思元白在江東，不似晁丞今獨步。
送朱九齡
作者：王禹偁
朝代：宋

吏隠不求貴，親老不擇祿。
之子有俊才，弱冠中正鵠。
弗墜先人業，何慚有道穀。
一命佐碭山，枳棘聊容足。
再命宰嘉興，絲桐幾易俗。
率身甘菜茹，養母求粱肉。
承顔苟不虧，折腰未爲辱。
解印無餘貲，舟中只琴筑。
十口寄淮泗，一身來輦轂。
又說東南行，秋風江水淥。
鄱陽古名郡，赤金流山谷。
每歲鼓錢刀，從來設官局。
還得便高堂，無辭縻逸躅。
颺帆江湖思，木脫天地肅。
楓葉紫斕斒，蓼花紅𦋏𦌊。
津吏曉來迎，溪僧夜留宿。
至止事方簡，優游從所欲。
江城豐稻粱，水市多魚蔌。
三載奉甘飴，百錢飽家族。
自有綵衣華，勿歎藍袍綠。
行年未三十，氣壯顔如玉。
行義日以聞，焉能長碌碌。
終列侍臣班，耀我同年錄。
且賦白華詩，唱作離筵曲。
送朱九龄
作者：王禹偁
朝代：宋
体裁：古风

吏隐不求贵，亲老不择禄。之子有俊才，弱冠中正鹄。弗坠先人业，何惭有道谷。一命佐砀山，枳棘聊容足。再命宰嘉兴，丝桐几易俗。率身甘菜茹，养母求粱肉。承颜苟不亏，折腰未为辱。解印无馀赀，舟中只琴筑。十口寄淮泗，一身来辇毂。又说东南行，秋风江水渌。鄱阳古名郡，赤金流山谷。每岁鼓钱刀，从来设官局。还得便高堂，无辞縻逸躅。飏帆江湖思，木脱天地肃。枫叶紫斓斑，蓼花红��。津吏晓来迎，溪僧夜留宿。至止事方简，优游从所欲。江城丰稻粱，水市多鱼蔌。三载奉甘饴，百钱饱家族。自有綵衣华，勿叹蓝袍绿。行年未三十，气壮颜如玉。行义日以闻，焉能长碌碌。终列侍臣班，耀我同年录。且赋白华诗，唱作离筵曲。
送朱九龄
作者：王禹偁
朝代：宋

吏隠不求贵，亲老不择禄。
之子有俊才，弱冠中正鹄。
弗坠先人业，何惭有道谷。
一命佐砀山，枳棘聊容足。
再命宰嘉兴，丝桐几易俗。
率身甘菜茹，养母求粱肉。
承颜苟不亏，折腰未为辱。
解印无余赀，舟中只琴筑。
十口寄淮泗，一身来辇毂。
又说东南行，秋风江水渌。
鄱阳古名郡，赤金流山谷。
每岁鼓钱刀，从来设官局。
还得便高堂，无辞縻逸躅。
扬帆江湖思，木脱天地肃。
枫叶紫斓斒，蓼花红𦋏𦌊。
津吏晓来迎，溪僧夜留宿。
至止事方简，优游从所欲。
江城丰稻粱，水市多鱼蔌。
三载奉甘饴，百钱饱家族。
自有綵衣华，勿叹蓝袍绿。
行年未三十，气壮颜如玉。
行义日以闻，焉能长碌碌。
终列侍臣班，耀我同年录。
且赋白华诗，唱作离筵曲。
送李中舍罢萧山赴阙
作者：王禹偁
朝代：宋

吏隐江东五六年，归时犹恋好山川。野僧送别携诗句，瘦马临歧当酒钱。吴苑醉逢梅弄雪，隋堤吟见柳垂烟。自言更共秋涛约，未拾西兴一钓船。
送李中舍罢萧山赴阙
作者：王禹偁
朝代：宋

吏隠江东五六年，归时犹恋好山川。
野僧送别携诗句，瘦马临歧当酒钱。
吴苑醉逢梅弄雪，隋堤吟见柳垂烟。
自言更共秋涛约，未舍四兴一钓船。
送李中舍罷蕭山赴闕
作者：王禹偁
朝代：宋

吏隠江東五六年，歸時猶戀好山川。
野僧送別携詩句，瘦馬臨歧當酒錢。
吳苑醉逢梅弄雪，隋堤吟見柳垂煙。
自言更共秋濤約，未捨四興一釣船。
送李着作
作者：王禹偁
朝代：宋

芸阁新衔捧诏归，历阳湖畔拜庭闱。
已闻爱子披朱绂，犹学婴儿着綵衣。
饭馈海陵红稻软，鲙擎淮水白鱼肥。
吾生自失荣亲禄，谩踏花砖入北扉。
送李著作
作者：王禹偁
朝代：宋

芸閣新銜捧詔歸，歷陽湖畔拜庭闈。
已聞愛子披朱紱，猶學嬰兒著綵衣。
飯饋海陵紅稻軟，鱠擎淮水白魚肥。
吾生自失榮親祿，謾踏花磚入北扉。
送李著作
作者：王禹偁
朝代：宋

芸阁新衔捧诏归，历阳湖畔拜庭闱。
已闻爱子披朱绂，犹学婴儿◇◇彩衣。
饭馈海陵红稻软，鱠擎淮水白鱼肥。
吾生自失荣亲禄，谩踏花砖入北扉。
送杨屯田通判永兴
作者：王禹偁
朝代：宋

长安弃废比藩方，通理犹宜占省郎。
入洛才名齐二陆，有唐门户本三杨。
袖中丹桂家声在，道畔丰碑祖德光。
莫向公余寻故第，榛芜难认靖恭坊。
送林介
作者：王禹偁
朝代：宋

八年困名场，万里有慈亲。
吟变闽越声，衣有京洛尘。
况復久相依，知子文行淳。
不能致一第，虚作金銮臣。
昔予贬商洛，相送远涉溱。
今予谪滁上，语别清淮滨。
途穷与道丧，讵免同沾巾。
送林介
作者：王禹偁
朝代：宋

八年困名場，萬里有慈親。
吟變閩越聲，衣有京洛塵。
况復久相依，知子文行淳。
不能致一第，虛作金鑾臣。
昔予貶商洛，相送遠涉溱。
今予謫滁上，語別清淮濱。
途窮與道喪，詎免同沾巾。
送查校书从事彭门
作者：王禹偁
朝代：宋

佐幕徐方鬓未秋，官升芸阁更风流。
姓名旧在莺迁榜，诗什重题燕子楼。
渐有俸钱供药债，应无归梦到渔舟。
公余时上台头寺，珠履金貂共胜游。
送查校书从事彭门
作者：王禹偁
朝代：宋

佐幕徐方鬓未秋，官升芸阁更风流。
姓名旧在鶑迁榜，诗什重题燕子楼。
渐有俸钱供药债，应无归梦到渔舟。
公余时上台头寺，珠履金貂共胜游。
送查校書從事彭門
作者：王禹偁
朝代：宋

佐幕徐方鬢未秋，官升芸閣更風流。
姓名舊在鶑遷榜，詩什重題燕子樓。
漸有俸錢供藥債，應無歸夢到漁舟。
公餘時上臺頭寺，珠履金貂共勝遊。
送柴諫議之任河中
作者：王禹偁
朝代：宋

蒲津名郡得名公，諫紙盈箱且罷封。
紅藥階墀曾吐鳳，綠莎廳事舊鳴蛬。
下車首謁重華廟，入境先經五老峰。
見說丘門詩板在，應教回也繼遺蹤。
送柴郎中使高麗
作者：王禹偁
朝代：宋

初過清明野色繁，柳花榆莢撲軺軒。
中臺應宿郎官貴，外國占星使者尊。
海水無波分島嶼，扶桑見日認藩垣。
東夷休請蕭夫子，好把詩書問狀元。
送楊屯田通判永興
作者：王禹偁
朝代：宋

長安棄廢比藩方，通理猶宜占省郎。
入洛才名齊二陸，有唐門戶本三楊。
袖中丹桂家聲在，道畔豐碑祖德光。
莫向公餘尋故第，榛蕪難認靖恭坊。
送正言杨学士之任缙云
作者：王禹偁
朝代：宋

弱冠珥朝簪，才堪入翰林。重违君厚遇，聊奉母懽心。笔削留惇史，囊装贮赐金。帆张淛河阔，山对括苍深。暂歇趋朝马，重闻故国禽。幽兰南涧采，寿酒北堂斟。务简慵开阁，家丰不典琴。彩衣方侍养，红药即供吟。我占掖垣久，自惊年鬓侵。妨贤兼罔极，相送泪盈襟。
送正言楊學士之任縉雲
作者：王禹偁
朝代：宋

弱冠珥朝簪，才堪入翰林。
重違君厚遇，聊奉母懽心。
筆削留惇史，囊裝貯賜金。
帆張淛河闊，山對括蒼深。
暫歇趨朝馬，重聞故國禽。
幽蘭南澗採，壽酒北堂斟。
務簡慵開閣，家豐不典琴。
彩衣方侍養，紅藥即供吟。
我占掖垣久，自驚年鬢侵。
妨賢兼罔極，相送淚盈襟。
送毋殿丞赴任齊州
作者：王禹偁
朝代：宋

三齊號難治，民瘼待良醫。
勿謂人多詐，須教吏不欺。
魚鹽多近海，桑柘潤連淄。
御札新頒曆，無忘訓誡詞。
送江州孫膳部歸闕兼寄承旨侍郎
作者：王禹偁
朝代：宋

九江爲郡鬢成霜，淮海相逢共黯傷。
放逐翰林同李白，蹉跎郎署是馮唐。
才名各負詩千首，離別無辭酒一觴。
歸見鼇頭如借問，爲言棖也減剛腸。
送河阳任长官
作者：王禹偁
朝代：宋

宰君行李苦萧疏，妻子龙钟尚跨馿。
醉眼且看花满县，愁颜莫望果盈车。
头衔新换呼明府，科第元高得校书。
谁解吟诗送行色，茂陵多病老相如。
送河阳任长官
作者：王禹偁
朝代：宋

宰君行李苦萧疏，妻子龙锺尚跨驴。
醉眼且看花满县，愁颜莫望果盈车。
头衔新换呼明府，科第元高得校书。
谁解吟诗送行色，茂陵多病老相如。
送河陽任長官
作者：王禹偁
朝代：宋

宰君行李苦蕭疏，妻子龍鍾尚跨馿。
醉眼且看花滿縣，愁顔莫望果盈車。
頭銜新換呼明府，科第元高得校書。
誰解吟詩送行色，茂陵多病老相如。
送淳于中舍悬车侍养
作者：王禹偁
朝代：宋

悬车东去谢明朝，摆脱簪缨似一毛。望苑官清谐侍养，督邮名贱耻徒劳。青宫位在他年起，彩服身归此日高。我媿无亲尸厚禄，与君书命泪沾袍。
送淳于中舍悬车侍养
作者：王禹偁
朝代：宋

悬车东去谢明朝，摆脱簪缨似一毛。
望苑官清谐侍养，督邮名贱耻徒劳。
青宫位在他年起，綵服身归此日高。
我媿无亲尸厚禄，与君书命泪霑袍。
送淳于中舍懸車侍養
作者：王禹偁
朝代：宋

懸車東去謝明朝，擺脫簪纓似一毛。
望苑官清諧侍養，督郵名賤恥徒勞。
青宮位在他年起，綵服身歸此日高。
我媿無親尸厚祿，與君書命淚霑袍。
送牛學士知潤州
作者：王禹偁
朝代：宋

詔從書殿理江干，江外生民識諫官。
京口浪花迎棹白，海門山色入樓寒。
茅君仙洞披圖見，張祜詩牌拂蘚看。
他日政成無一事，好吟新句寄長安。
送王司諫赴淮南轉運
作者：王禹偁
朝代：宋

白獸樽前侍玉除，暫分邦計別宸居。
映淮風月供吟筆，拱極星辰伴使車。
別岸酒濃桑葉落，野亭霜薄菊花疏。
東南莫作三年調，紅藥香繁在直廬。
送田舍人出牧淮阳
作者：王禹偁
朝代：宋

药树吟多且握兰，蔼然公议满朝端。
西垣罢直苍苔冷，南郡行春绿野宽。
蒨旆出过应曜墓，棠阴潜上伏牺坛。
乡心休梦峨眉雪，会顾青蒲忆史丹。
送田舍人出牧淮阳
作者：王禹偁
朝代：宋

药树吟多且握兰，蔼然公议满朝端。西垣罢直苍苔冷，南郡行春绿野宽。蒨旆出过应曜墓，棠阴潜上伏牺坛。乡心休梦峨眉雪，会顾青薄忆史丹。
送田舍人出牧淮陽
作者：王禹偁
朝代：宋

藥樹吟多且握蘭，藹然公議滿朝端。
西垣罷直蒼苔冷，南郡行春綠野寬。
蒨旆出過應曜墓，棠陰潜上伏犧壇。
鄉心休夢峨眉雪，會顧青蒲憶史丹。
送直館高正言轉運荆湖
作者：王禹偁
朝代：宋

象笏烏紗諫署榮，運輸權重使蠻荆。
職分三館圖書貴，地轄重湖水石清。
貪吏望風潜解印，逋民知惠自歸耕。
官曹寂寞馮唐老，多羨乘軺澤國行。
送礼部苏佉郎赴南阳
作者：王禹偁
朝代：宋

拜命辞台席，扶亲道更光。风流在东阁，优逸是南阳。治箧排宸翰，行衣带御香。袴襦编户暖，扇枕板舆凉。铃阁留僧饭，书斋着道装。遗踪寻耿邓，善政法龚黄。潭净秋收菊，郊平晓坐棠。未应淹郡国，即是复岩廊。一息同鹏鸟，重来浴凤皇。贰卿三十八，羞杀老冯唐。
送礼部苏侍郎赴南阳
作者：王禹偁
朝代：宋

拜命辞台席，扶亲道更光。
风流在东阁，优逸是南阳。
治箧排宸翰，行衣带御香。
袴襦编户暖，扇枕板舆凉。
铃阁留僧饭，书斋着道装。
遗踪寻耿邓，善政法龚黄。
潭凈秋收菊，郊平晓坐棠。
未应淹郡国，即是復岩廊。
一息同鹏鸟，重来浴凤皇。
贰卿三十八，羞杀老冯唐。
送禮部蘇侍郎赴南陽
作者：王禹偁
朝代：宋

拜命辭台席，扶親道更光。
風流在東閣，優逸是南陽。
治篋排宸翰，行衣带御香。
袴襦編戶暖，扇枕板輿凉。
鈴閣留僧飯，書齋著道裝。
遺蹤尋耿鄧，善政法龔黄。
潭凈秋收菊，郊平曉坐棠。
未應淹郡國，即是復巖廊。
一息同鵬鳥，重來浴鳳皇。
貳卿三十八，羞殺老馮唐。
送秘閣裴都監奉使兩浙
作者：王禹偁
朝代：宋

霏霏梅雨灑船窗，綠荇參差早稻黄。
捧詔暫辭圖籍府，揚帆深入水雲鄉。
皇華靜讌江樓月，御札閑開野寺香。
若到蘇臺人問我，長官重拜紫微郎。
送秘阁裴都监奉使两浙
作者：王禹偁
朝代：宋

霏霏梅雨洒船窗，绿荇参差早稻黄。捧诏暂辞图籍府，扬帆深入水云乡。皇华挣讌江楼月，御札闲开野寺香。若到苏台人问我，长官重拜紫微郎。
送秘阁裴都监奉使两浙
作者：王禹偁
朝代：宋

霏霏梅雨洒船窗，绿荇参差早稻黄。
捧诏暂辞图籍府，扬帆深入水云乡。
皇华静讌江楼月，御札闲开野寺香。
若到苏台人问我，长官重拜紫微郎。
送秦供奉自商州使鄂渚
作者：王禹偁
朝代：宋

携家晝錦行，山驛接江城。
使是皇華貴，人還故國榮。
離筵青杏小，別夜子規鳴。
鸚鵡洲邊宿，無忘吊禰衡。
送第三人朱嚴先輩從事和州
作者：王禹偁
朝代：宋

賃船東下歷陽湖，榜眼科名釋褐初。
賓職不憂無厚俸，郡齋唯喜有藏書。
伴吟先買秋江鶴，醒酒時烹晚市魚。
廉使多情應問我，爲言衰病似相如。
送筇杖与刘湛然道士
作者：王禹偁
朝代：宋

有客遗竹杖，九节共一枝。鹤脰老更长，龙骨乾且奇。我问何所来，来从西南夷。因思汉武帝，求此民力疲。明明圣天子，德教加四维。蛮貊尽臣妾，县道皆羁縻。僰僮与笮马，入贡何累累。此竹日已贱，轻视如蒿藜。我年三十七，血气未全衰。况在紫微垣，动为簪笏羁。倚壁如长物，岁月无所施。寸心空爱惜，惜此来天涯。忽承明主诏，来谒太一祠。再见刘先生，气貌清且羸。持此以为赠，所谓得其宜。少助橘童力，好引花鹿随。步月莫离手，看山聊搘颐。微物懒致书，故作筇竹诗。
送筇杖与刘湛然道士
作者：王禹偁
朝代：宋

有客遗竹杖，九节共一枝。
鹤脰老更长，龙骨干且奇。
我问何所来，来从西南夷。
因思汉武帝，求此民力疲。
明明圣天子，德教加四维。
蛮貊尽臣妾，县道皆覊縻。
僰僮与笮马，入贡何纍纍。
此竹日已贱，轻视如蒿藜。
我年三十七，血气未全衰。
况在紫微垣，动为簪笏覊。
倚壁如长物，岁月无所施。
寸心空爱惜，惜此来天涯。
忽承明主诏，来谒太一祠。
再见刘先生，气貌清且羸。
持此以为赠，所谓得其宜。
少助橘童力，好引花鹿随。
步月莫离手，看山聊搘颐。
微物懒致书，故作筇竹诗。
送筇杖與劉湛然道士
作者：王禹偁
朝代：宋

有客遺竹杖，九節共一枝。
鶴脰老更長，龍骨乾且奇。
我問何所來，來從西南夷。
因思漢武帝，求此民力疲。
明明聖天子，德教加四維。
蠻貊盡臣妾，縣道皆覊縻。
僰僮與笮馬，入貢何纍纍。
此竹日已賤，輕視如蒿藜。
我年三十七，血氣未全衰。
况在紫微垣，動爲簪笏覊。
倚壁如長物，歲月無所施。
寸心空愛惜，惜此來天涯。
忽承明主詔，來謁太一祠。
再見劉先生，氣貌清且羸。
持此以爲贈，所謂得其宜。
少助橘童力，好引花鹿隨。
步月莫離手，看山聊搘頤。
微物懶致書，故作筇竹詩。
送罗着作奉使湖湘
作者：王禹偁
朝代：宋

使星躔次入长沙，晓别延英去路赊。
数刻漏中承密旨，几重湖外奉皇华。
山行马拂湘川石，寺宿僧供岳麓茶。
迴日期君直西掖，当阶红药正开花。
送罗著作两浙按狱
作者：王禹偁
朝代：宋

使印星车适旧游，陶潜今日在瀛洲。科条尽晓三千罪，囹圄应空十二州。蒨绶有香笼驿马，皇华无暇狎沙鸥。归来重过姑苏郡，莫忘题名向虎丘。
送羅著作兩浙按獄
作者：王禹偁
朝代：宋

使印星車適舊遊，陶潜今日在瀛洲。
科條盡曉三千罪，囹圄應空十二州。
蒨綬有香籠驛馬，皇華無暇狎沙鷗。
歸來重過姑蘇郡，莫忘題名向虎丘。
送羅著作奉使湖湘
作者：王禹偁
朝代：宋

使星躔次入長沙，曉別延英去路賒。
數刻漏中承密旨，幾重湖外奉皇華。
山行馬拂湘川石，寺宿僧供岳麓茶。
迴日期君直西掖，當階紅藥正開花。
送臨清楊可主簿入蜀
作者：王禹偁
朝代：宋

脫白去焚黄，遥知祖德光。
墓墳喬木老，襟袖桂枝香。
迴見梅含雪，歸逢橘飽霜。
子雲應有宅，爲奠草玄堂。
送舍弟赴举因寄两制诸大僚
作者：王禹偁
朝代：宋

堂上尊亲鹤髮垂，十年禄仕不相离。
何期膝下承颜日，却是山中谪宦时。
未有重茵如子路，空披綵服学婴儿。
全家送尔随乡荐，试向朝端献此诗。
送舍弟赴举因寄两制诸太僚
作者：王禹偁
朝代：宋

堂上尊亲鹤发垂，十年禄仕不相离。
何期膝下承颜日，却是山中谪宦时。
未有重茵如子路，空披彩服学婴儿。
全家送尔随乡荐，试向朝端献此诗。
送舍弟赴舉因寄兩制諸大僚
作者：王禹偁
朝代：宋

堂上尊親鶴髮垂，十年祿仕不相離。
何期膝下承顔日，却是山中謫宦時。
未有重茵如子路，空披綵服學嬰兒。
全家送爾隨鄉薦，試向朝端獻此詩。
送董諫議之任湘潭
作者：王禹偁
朝代：宋

依依行色滿帆檣，又借仁風惠遠方。
暫去長沙非賈誼，猶虛計相待張蒼。
檻前波浪瀟湘闊，雨後汀洲橘柚香。
翰苑放臣知最幸，願聽民訟繼甘棠。
送董谏议之任湘潭
作者：王禹偁
朝代：宋

依依行色满帆樯，又借仁风惠远方。暂去长沙非贾谊，犹虚计相待张苍。槛前波浪潇湘阔，雨後汀洲橘柚香。翰苑放臣知最幸，愿听民讼继甘棠。
送融州任巽戶曹
作者：王禹偁
朝代：宋

御前曾取好科名，一掾如何萬里行。
身落蠻夷人共惜，罪因文學自爲榮。
吏供版籍多魚稅，民種山田見象耕。
君看咸通十司戶，投荒終久是公卿。
送譚殿院之任南陽
作者：王禹偁
朝代：宋

大抵人生樂故居，山川況復漢南都。
別來墳墓有宿草，歸去田園多綠蕪。
銀印莫羞雙鬢白，錦衣兼照兩轓朱。
西垣衰病無憀客，空羨此行歌袴襦。
送谭殿院之任南阳
作者：王禹偁
朝代：宋

大抵人生乐故居，山川况復汉南都。
别来坟墓有宿草，归去田园多绿芜。
银印莫羞双鬓白，锦衣兼照两轓朱。
西垣衰病无憀客，空羡此行歌袴襦。
送赵令公西京留守
作者：王禹偁
朝代：宋

勋业与谁同，萧何第一功。两朝行直道，万国变淳风。微恙妨三接，辞荣动四聪。白麻宣上阁，清洛守离宫。让表回宸翰，朝辞泣舜瞳。对深移五刻，官重带三公。凤浴荀池暖，龙蟠洛邑雄。位尊非借寇，神爽近维嵩。导骑香尘细，肩舆晓雾笼。下车鶗鴂语，开宴牡丹红。温树深严梦，甘棠蔽芾丛。趋庭采兰子，投刺茹芝翁。广化如灵鹫，天津似彩虹。先皇陵树老，白傅影堂空。春馔思山蕨，秋屏画水葓。御泉通廨宇，禁柳映帘栊。元老优游盛，明君眷注隆。更须归相府，特地代天工。永佐千年运，重颁九锡弓。不同崔四入，正在乱离中。
送赵令公西京留守
作者：王禹偁
朝代：宋

勋业与谁同，萧何第一功。
两朝行直道，万国变淳风。
微恙妨三接，辞荣动四聪。
白麻宣上阁，清洛守离宫。
让表迴宸翰，朝辞泣舜瞳。
对深移五刻，官重带三公。
凤浴荀池暖，龙蟠洛邑雄。
位尊非借寇，神爽近维嵩。
导骑香尘细，肩舆晓雾笼。
下车鶗鴂语，开宴牡丹红。
温树深严梦，甘棠蔽芾丛。
趋庭采兰子，投刺茹芝翁。
广化如灵鹫，天津似綵虹。
先皇陵树老，白傅影堂空。
春馔思山蕨，秋屏画水葓。
御泉通廨宇，禁柳映帘栊。
元老优游盛，明君眷注隆。
更须归相府，特地代天工。
永佐千年运，重颁九锡弓。
不同崔四入，正在乱离中。
送趙令公西京留守
作者：王禹偁
朝代：宋

勳業與誰同，蕭何第一功。
兩朝行直道，萬國變淳風。
微恙妨三接，辭榮動四聰。
白麻宣上閣，清洛守離宮。
讓表迴宸翰，朝辭泣舜瞳。
對深移五刻，官重带三公。
鳳浴荀池暖，龍蟠洛邑雄。
位尊非借寇，神爽近維嵩。
導騎香塵細，肩輿曉霧籠。
下車鶗鴂語，開宴牡丹紅。
溫樹深嚴夢，甘棠蔽芾叢。
趨庭採蘭子，投刺茹芝翁。
廣化如靈鷲，天津似綵虹。
先皇陵樹老，白傅影堂空。
春饌思山蕨，秋屏畫水葓。
御泉通廨宇，禁柳映簾櫳。
元老優游盛，明君眷注隆。
更須歸相府，特地代天工。
永佐千年運，重頒九錫弓。
不同崔四入，正在亂離中。
送邵察院知朗州
作者：王禹偁
朝代：宋

郡齋全占五谿雲，就養辭權以孝聞。
重戴舊稱秦御史，高堂新授漢封君。
板輿爲別經三載，壽酒先斟滿十分。
我歎今生無此事，賦詩相送淚雰雰。
送郝校書從事相州
作者：王禹偁
朝代：宋

提筆從戎別帝鄉，官清兼領校書郎。
將軍幕下紅蓮媚，詩客袖中丹桂香。
吟倚旌旗春過雨，醉聽刁斗夜含霜。
金臺莫作多時計，非久應歸振鷺行。
送都官梁員外同年之江南轉運
作者：王禹偁
朝代：宋

月宮同歲取丹枝，次第飛翔侍玉墀。
出職未吟紅藥樹，轉官新入白雲司。
使權繁重雖無暇，曹局清閑合賦詩。
不似謫官淮水上，鬢毛衰颯詠江蘺。
送鄭南進士歸洪州
作者：王禹偁
朝代：宋

霜飄楓葉滿長郊，家指西山舊結茅。
訪我謫居龍失水，憐君行路鳥焚巢。
仲尼未免遭儒戲，楊子何煩解客嘲。
歸去豫章泉石好，不知徐孺與誰交。
送鄭褒歸閩中
作者：王禹偁
朝代：宋

褒也甌閩士，文高行益修。
干名逢詔罷，歸計逼親憂。
鷗鳥終相狎，公卿謾欲留。
刺桐花下宅，蘭蕨奉晨羞。
送閤門秦舍人
作者：王禹偁
朝代：宋

郡印我未解，軺軒君不留。
相逢都幾日，此別又經秋。
山雪晴猶在，河澌暖漸浮。
內庭連上閤，早晚共優游。
送陈侯之任同州
作者：王禹偁
朝代：宋

丈夫贵自奋，何必恃贻谋。
当年功不立，古人重为忧。
太师忠顺公，没世有余休。
令子一何贤，耻随资荫流。
碌碌奉朝请，帝恩何以酬。
郁郁不快意，上章闻冕旒。
愿为循良吏，未甘恩泽侯。
天子嘉乃诚，锡命莅同州。
同州古三辅，北望雄且优。
诏条得以布，民瘼得以求。
勿谓绮纨子，当有襦袴讴。
诗云无忝尔，礼云必为裘。
去去继旄节，免作将门羞。
送陈侯之任同州
作者：王禹偁
朝代：宋

丈夫贵自奋，何必恃贻谋。
当年功不立，古人重为忧。
太师忠顺公，没世有余休。
令子一何贤，耻随资荫流。
碌碌奉朝请，帝恩何以酬。
鬰鬰不快意，上章闻冕旒。
愿为循良吏，未甘恩泽侯。
天子嘉乃诚，锡命莅同州。
同州古三辅，北望雄且优。
诏条得以布，民瘼得以求。
勿谓绮纨子，当有襦袴讴。
诗云无忝尔，礼云必为裘。
去去继旄节，免作将门羞。
送陳侯之任同州
作者：王禹偁
朝代：宋

丈夫貴自奮，何必恃貽謀。
當年功不立，古人重爲憂。
太師忠順公，沒世有餘休。
令子一何賢，恥隨資蔭流。
碌碌奉朝請，帝恩何以酬。
鬰鬰不快意，上章聞冕旒。
願爲循良吏，未甘恩澤侯。
天子嘉乃誠，錫命蒞同州。
同州古三輔，北望雄且優。
詔條得以布，民瘼得以求。
勿謂綺紈子，當有襦袴謳。
詩云無忝爾，禮云必爲裘。
去去繼旄節，免作將門羞。
送鞠評事宰蘭溪
作者：王禹偁
朝代：宋

東下蘭溪數十程，幾多山水入圖經。
科名舊捷仙人桂，縣界遥看婺女星。
琴院靜籠江樹綠，敕樓高對海峰青。
三年吏隠無嗟嘆，百里封疆似畫屏。
送鞠评事宰兰溪
作者：王禹偁
朝代：宋

东下兰溪数十程，几多山水入图经。
科名旧捷仙人桂，县界遥看婺女星。
琴院静笼江树绿，敕楼高对海峰青。
三年吏隠无嗟嘆，百里封疆似画屏。
送館中王正言使交趾
作者：王禹偁
朝代：宋

乘軺南下興何長，大半江山是故鄉。
蠻府好迎天上使，朝賢不爲橐中裝。
犀牛出水挨銅柱，颶母扶空卸海檣。
復命丹墀莫經歲，北門西掖待翶翔。
送馆中王正言使交趾
作者：王禹偁
朝代：宋

乘轺南下兴何长，大半江山是故乡。
蛮府好迎天上使，朝贤不为橐中装。
犀牛出水挨铜柱，飓母扶空卸海樯。
復命丹墀莫经岁，北门西掖待翶翔。
送馮中允之任婺州
作者：王禹偁
朝代：宋

東南宦迹多勝遊，婺女星下溪山幽。
嚴陵隠德七里瀨，沈約詩名八詠樓。
岸上黍離經故國，湖邊木脫正高秋。
承明三入妨賢久，擬覓江鄉小郡侯。
送馮學士入蜀
作者：王禹偁
朝代：宋

錦川宜共少年期，四十風情去未遲。
蠶市夜歌欹枕處，峨嵋春雪倚樓時。
休誇上直吟紅藥，多羨乘軺聽子規。
莫學當初杜工部，因循不賦海棠詩。
送馮尊師
作者：王禹偁
朝代：宋

前日訪潘閬，下馬入窮巷。
忽見雙笋石，卧向青苔上。
云是馮尊師，秋來留在茲。
今說東南行，問我堅乞詩。
又見宋閣老，亦言師甚好。
欲去天台山，即別長安道。
臺閣有羣英，贈別瑰與瓊。
琤然滿懷袖，此事殊爲榮。
安用徵吾句，吾道方齟齬。
老爲八品官，有山未能去。
束髮號男兒，出處貴得宜。
出則學臯夔，獨立稱帝師。
處則同喬松，决起如冥鴻。
誰能似蚯蚓，蟠屈泥土中。
師行甚可羨，雲鶴無覊絆。
爲我持此詩，題于桐栢觀。
遊仙娥峰後戲題
作者：王禹偁
朝代：宋

爲愛一峰形窈窕，豈辭十里路崎嶇。
誰知不似陽臺女，別後經宵夢也無。
遊四皓廟
作者：王禹偁
朝代：宋

修篁瑟瑟石磷磷，去謁荒祠不厭頻。
四皓古來無事客，貳車今世最閑人。
紫芝欲採非仙骨，紅藥曾題是近臣。
一奠村醪還獨酌，滿軒松雪照吟身。
遊虎丘
作者：王禹偁
朝代：宋

樂天曾守郡，酷愛虎丘山。
一年十二度，五馬來松關。
我今方吏隠，心在雲水間。
野性羣麋鹿，忘機狎鷗鷳。
乘興即一到，興盡復自還。
不知使君貴，何似長官閑。
遊虎丘寺
作者：王禹偁
朝代：宋

寺牆圍著碧孱顔，曾是當年海湧山。
盡抱好峰藏院裏，不教幽景落人間。
劍池草色經冬在，石座苔花自古斑。
珍重晉朝吾祖宅，一迴來此便忘還。
過鴻溝
作者：王禹偁
朝代：宋

侯公緩頰太公歸，項籍何曾會戰機。
只見鴻溝分兩處，不知垓下有重圍。
危橋带雨無人過，敗葉隨風傍馬飛。
半日垂鞭念前事，露莎霜樹映斜暉。
道服
作者：王禹偁
朝代：宋

楮冠布褐皂紗巾，曾忝西垣寓直人。
此際暫披因假日，如今長著見閑身。
濯纓未識三湘水，漉酒空經六里春。
不爲行香著朝服，貳車誰信舊詞臣。
道服
作者：王禹偁
朝代：宋

楮冠布褐皂纱巾，曾忝西垣寓直人。此际暂披因假日，如今长着见闲身。濯缨未识三湘水，漉酒空经六里春。不为行香着朝服，贰车谁信旧词臣。
遣兴
作者：王禹偁
朝代：宋

百年身世片时间，况是多愁鬓早斑。
贫有琴书聊自乐，贵无功业未如闲。
波平南浦堪垂钓，日满东窗尚掩关。
只为慈亲忆归去，商山不隐隐何山。
遣兴
作者：王禹偁
朝代：宋

百年身世片时间，况是多愁鬓早斑。
贫有琴书聊自药，贵无功业未如闲。
波平南浦堪垂钓，日满东窗尚掩关。
祇为慈亲忆归去，商山不隠隠何山。
遣興
作者：王禹偁
朝代：宋

百年身世片時間，況是多愁鬢早斑。
貧有琴書聊自藥，貴無功業未如閑。
波平南浦堪垂釣，日滿東窗尚掩關。
祇爲慈親憶歸去，商山不隠隠何山。
還揚州許書記家集
作者：王禹偁
朝代：宋

君不見近代詩家流，胡爲蹇滯多窮愁。
孟郊顦顇死逆旅，浪仙斥逐長江頭。
張生漂泊冬瓜堰，徒云輕薄萬戶侯。
浩然無成鹿門去，李洞慟哭昭陵休。
生無風教興王化，死無勳爵貽孫謀。
可憐詩道日已替，風騷委地何人收。
高陽許公精六義，獨向聖朝生後嗣。
因將先集進九重，高步金臺曳珠履。
祖德光輝聖主知，府尹賢明丞相子。
廣陵郡大古九州，記室官清外三字。
遂令天下學詩人，徒羨君家窮四始。
我來迎侍游江都，玳筵往往陪歡娛。
遂求家集恣吟諷，海波乾處堆珊瑚。
因思賈孟數家一何苦，詩鬼嗷嗷餒無主。
子孫淪沒誰及君，閑倚紅蓮傾淥醑。
草檄餘閑好賦詩，莫放風情忝爾祖。
還楊遂蜀中集
作者：王禹偁
朝代：宋

上玄茫昧胡爲乎，施設吾道生吾徒。
否多泰少是天意，生有述作死不虛。
聖人憂患方演易，賢者窮愁始著書。
盡令富貴陷逸樂，蠢蠢戢戢如鷄豬。
泯然無物作時瑞，誰識鳳皇與騶虞。
經史子集燦今古，粉繪帝道張皇謨。
一言可采即不朽，名姓長與日月俱。
乃知天心厚我輩，窮辱不足形悲吁。
夫君擢秀在江左，國小而逼何區區。
科名始得值兵火，金陵坐見成丘墟。
歸朝纔得一贊善，黜降重爲縣大夫。
彰明僻遠在蜀道，又遇妖賊攻成都。
徒行抱印入隴氐，乞食夷落何崎嶇。
歸來朝責作主簿，朱衣暗澹鬢毛疏。
昨朝投我蜀中作，錚然一集如瓊琚。
杜甫奔竄吟不輟，庾信悲哀情有餘。
我逢聖代自多難，謾誇三入承明廬。
近令編綴小畜集，謫官詩什何紛如。
才名官職不兩立，真宰折刻分毫銖。
郎官疏遠既未貴，縣吏禮數不足拘。
相逢且說文章樂，爲君酌酒焚枯魚。
還韋度支韶程集
作者：王禹偁
朝代：宋

嶺南爲郡带名曹，萬里江山興詠饒。
皇宋聲詩歸雅正，有唐門地本逍遥。
雪霜思苦雖侵鬢，金紫恩深已佩腰。
舊草滿囊勝薏苡，幾聯乘醉寫芭蕉。
進來聖主迴天眷，抄逐蠻僧過海潮。
何事曹南得披覽，韶程風什似聞韶。
鄭州與張秉監察聯句
作者：王禹偁
朝代：宋

函關秋霽雁初迴，六里商於曉色開。
四皓有靈應笑我，謫官方始入山來。
酬仲咸雪霁春融偶题见寄之什
作者：王禹偁
朝代：宋

琼华消散暖风来，多费阳春白雪才。守道也知心下乐，流年争奈鬢边催。君愁离别烟花好，我待量移翅羽开。渐老分飞更堪惜，海棠凋尽始应回。
酬仲咸雪霽春融偶題見寄之什
作者：王禹偁
朝代：宋

瓊華消散暖風來，多費陽春白雪才。
守道也知心下樂，流年爭奈鬢邊催。
君愁離別煙花好，我待量移翅羽開。
漸老分飛更堪惜，海棠凋盡始應回。
酬处才上人
作者：王禹偁
朝代：宋

我闻三代淳且质，华人熙熙谁信佛。
茹蔬剃髮在西戎，胡法不敢干华风。
周家子孙何不肖，奢淫惛乱隳王道。
秦皇汉帝又杂霸，只以威刑取天下。
苍生哀苦不自知，从此中国思蛮夷。
无端更作金人梦，万里迎来万民重。
为君为相犹归依，嗤嗤聋俗谁敢非。
若教都似周公时，生民岂肯须披缁。
可怜嗷嗷避征役，半入金田不耕织。
君子之道动即穷，亦有贤达藏其中。
上人来自九华山，叩门遗我琼瑶编。
铮铮五轴余百篇，定交仍以书为先。
书中不说经，文中不言佛，有心直欲兴文物。
感师自远来相亲，为师画卦成同人。
出门无咎非羣分，袈裟墨绶何足云。
酬处才上人
作者：王禹偁
朝代：宋

我闻三代淳且质，华华人熙熙信佛。茹蔬剃发在西戎，胡法不敢干华风。周家子孙何不肖，奢淫惛乱隳王道。秦皇汉帝又杂霸，只以威刑取天下。苍生哀苦不自知，从此中国思蛮夷。无端更作金人梦，万里迎来万民重。为君为相犹归依，嗤嗤聋俗谁敢非。若教都似周公时，生民岂肯须披缁。可怜嗷嗷避征役，半入金田不耕织。君子之道动即穷，亦有贤达藏其中。上人来自九华山，叩门遗我琼瑶编。铮铮五轴余百篇，定交仍以书为先。书中不说经，文中不言佛，有心直欲兴文物。感师自远来相亲，为师画卦成同人。出门无咎非群分，袈裟墨绶何足云。
酬太常晁丞見寄
作者：王禹偁
朝代：宋

當年布素定交情，恨不同爲出谷鶑。
猶作三丞君最屈，徧尋兩制我知榮。
湮沉莫厭青衫在，彼此俱嗟白髮生。
重入玉堂非所望，汶陽田好欲歸耕。
酬太常晁丞见寄
作者：王禹偁
朝代：宋

当年布素定交情，恨不同为出谷鶑。
犹作三丞君最屈，徧寻两制我知荣。
湮沉莫厌青衫在，彼此俱嗟白髮生。
重入玉堂非所望，汶阳田好欲归耕。
酬安祕丞歌詩集
作者：王禹偁
朝代：宋

我聞天有二十八箇星，降生下界爲英靈。
東方曼倩蕭相國，至今留得終天名。
又聞地有三十六所洞，洞中多聚神仙衆。
神仙負過遭譴謫，謫來人世爲辭客。
李白王維并杜甫，詩顛酒狂振寰宇。
今來相去千百年，寥落乾坤闃無睹。
皇天何不生奇人，庸兒蠢夫空紛紛。
夜眠朝走不覺老，飯囊酒甕奚足云。
陶丘忽見安祕書，星精仙骨真有餘。
月中曾折最高桂，趁出玉兔驚蟾蜍。
示我歌詩百餘首，筆鋒閃閃摩星斗。
乍似碧落長拖萬丈虹，飲竭四海波瀾空。
又似赤晴乾撒一陣雹，打折瓊林枝倒卓。
夜來夢見李長吉，叩頭再拜須來乞。
自言失却照海珠，至今黑坐驪龍窟。
方知安侯不是星辰類，即是神仙輩。
不然又爭得標格峻邁，文辭顛怪。
有時醉起一長噫，八極風清鬼神駭。
他年却入蓬萊宮，休使麻姑更爬背。
酬安祕丞見贈長歌
作者：王禹偁
朝代：宋

我聞進士登科換凡骨，信知不是風塵物。
貢籍由來數百年，直疑空却神仙窟。
其間最貴龍虎榜，乘時得路爲卿相。
一從巢寇犯闕來，梁氏禮闈還草創。
莊宗明宗雖膺命，晉朝漢朝俱不永。
其中縱得神仙材，太平不見哀之哉。
上玄應恐天地閑，安仙又謫來人寰。
二十把筆疏辭源，黄河傾落崑崙山。
有周道衰猶歎鳳，天公留得歸皇宋。
天水夕郎掌貢時，禹門萬仞連雲聳。
不是真龍不能過，嗔波怒浪澆雷火。
是歲北極七箇星，一時下降爲門生。
安仙堂堂冠其首，六星煌煌願隨後。
騶虞賦就鏗金石，丹水詩成摛錦繡。
玉皇殿前受恩渥，一時命入芙蓉幕。
獨得歸州近巫峽，十二晴峰長在睫。
郡齋狂醉復狂吟，書盡巴東一川葉。
邇來遊宦五六年，吳山越水供新編。
還同白傅蘇杭日，歌詩落筆人爭傳。
去年始上芸香閣，出典陶丘滯鋒鍔。
阮籍營中浮蟻馨，亞夫門外垂楊弱。
驥足雖知暫縻絆，樽前未始長嗟歎。
只應會得老聃言，大器本來成較晚。
吾君正是興文教，不日徵歸掌綸誥。
醉挨雉扇掃宮辭，怒上螭頭呈諫草。
筆下追還三代風，祛盡澆漓成古道。
丈夫方見兼濟才，莫學西山採薇老。
我今自是蓬蒿身，如何一見如故人。
長歌謂我相翦飾，便疑平地升青雲。
文章難得逢知己，知己相逢貴終始。
伊我行止方悽悽，老親稚子相顧啼。
出門動足歧路迷，得君引上登天梯。
酬安秘丞歌诗集
作者：王禹偁
朝代：宋

我闻天有二十八个星，降生下界为英灵。东方曼倩萧相国，至今留得终天名。又闻地有三十六所洞，洞中多聚神仙众。神仙负过遭谴谪，谪来人世为辞客。李白王维并杜甫，诗颠酒狂振寰宇。今来相去千百年，寥落乾坤闃无睹。皇天何不生奇人，庸儿蠢夫空纷纷。夜眠朝走不觉老，饭囊酒瓮奚足云。陶丘忽见安秘书，星精仙骨真有余。月中曾折最高桂，趁出玉兔惊蟾蜍。示我歌诗百余首，笔锋闪闪摩星斗。乍似碧落长拖万丈虹，饮竭四海波澜空。又似赤晴乾撒一阵雹，打折琼林枝倒卓。夜来梦见李长吉，叩头再拜须来乞。自言失却照海珠，至今黑坐骊龙窟。方知安侯不是星辰类，即是神仙辈。不然又争得标格峻迈，文辞颠怪。有时醉起一长嚧，八极风清鬼神骇。他年却入蓬莱宫，休使麻姑更爬背。
酬安秘丞歌诗集
作者：王禹偁
朝代：宋

我闻天有二十八箇星，降生下界为英灵。
东方曼倩萧相国，至今留得终天名。
又闻地有三十六所洞，洞中多聚神仙众。
神仙负过遭谴谪，谪来人世为辞客。
李白王维并杜甫，诗颠酒狂振寰宇。
今来相去千百年，寥落干坤阒无睹。
皇天何不生奇人，庸儿蠢夫空纷纷。
夜眠朝走不觉老，饭囊酒瓮奚足云。
陶丘忽见安秘书，星精仙骨真有余。
月中曾折最高桂，趁出玉兔惊蟾蜍。
示我歌诗百余首，笔锋闪闪摩星斗。
乍似碧落长拖万丈虹，饮竭四海波澜空。
又似赤晴干撒一阵雹，打折琼林枝倒卓。
夜来梦见李长吉，叩头再拜须来乞。
自言失却照海珠，至今黑坐骊龙窟。
方知安侯不是星辰类，即是神仙辈。
不然又争得标格峻迈，文辞颠怪。
有时醉起一长噫，八极风清鬼神骇。
他年却入蓬莱宫，休使麻姑更爬背。
酬安秘丞见赠长歌
作者：王禹偁
朝代：宋

我闻进士登科换凡骨，信知不是风尘物。贡籍由来数百年，直疑空却神仙窟。其间最贵龙虎榜，乘时得路为卿相。一从巢寇犯阙来，梁氏礼闱还草创。庄宗明宗虽膺命，晋朝汉朝俱不永。其中纵得神仙材，太平不见哀之哉。上玄应恐天地闲，安仙又谪来人寰。二十把笔疏辞源，黄河倾落昆仑山。有周道衰犹叹凤，天公留得归皇宋。天水夕郎掌贡时，禹门万仞连云耸。不是真龙不能过，嗔波怒浪浇雷火。是岁北极七个星，一时下降为门生。安仙堂堂冠其首，六星煌煌愿随後。驺虞赋就铿金石，丹水诗成摛锦绣。玉皇殿前受恩渥，一时命入芙蓉幕。独得归州近巫峡，十二晴峰长在睫。郡斋狂醉复狂吟，书尽巴东一川叶。迩来游宦五六年，吴山越水供新编。还同白傅苏杭日，歌诗落笔人争传。去年始上芸香阁，出典陶丘滞锋锷。阮籍营中浮蚁馨，亚夫门外垂杨弱。骥足虽知暂縻绊，樽前未始长嗟叹。只应会得老聃言，大器本来成较晚。吾君正是兴文教，不日徵归掌纶诰。醉挨雉扇扫宫辞，怒上螭头呈谏草。笔下追还三代风，袪尽浇漓成古道。丈夫方见兼济才，莫学西山采薇老。我今自是蓬蒿身，如何一见如故人。长歌谓我相翦饰，便疑平地升青云。文章难得逢知己，知己相逢贵终始。伊我行止方凄凄，老亲稚子相顾啼。出门动足歧路迷，得君引上登天梯。
酬安秘丞见赠长歌
作者：王禹偁
朝代：宋

我闻进士登科换凡骨，信知不是风尘物。
贡籍由来数百年，直疑空却神仙窟。
其间最贵龙虎榜，乘时得路为卿相。
一从巢寇犯阙来，梁氏礼闱还草创。
庄宗明宗虽膺命，晋朝汉朝俱不永。
其中纵得神仙材，太平不见哀之哉。
上玄应恐天地闲，安仙又谪来人寰。
二十把笔疏辞源，黄河倾落昆崙山。
有周道衰犹叹凤，天公留得归皇宋。
天水夕郎掌贡时，禹门万仞连云耸。
不是真龙不能过，嗔波怒浪浇雷火。
是岁北极七箇星，一时下降为门生。
安仙堂堂冠其首，六星煌煌愿随后。
驺虞赋就铿金石，丹水诗成摛锦绣。
玉皇殿前受恩渥，一时命入芙蓉幕。
独得归州近巫峡，十二晴峰长在睫。
郡斋狂醉復狂吟，书尽巴东一川叶。
迩来游宦五六年，吴山越水供新编。
还同白傅苏杭日，歌诗落笔人争传。
去年始上芸香阁，出典陶丘滞锋锷。
阮籍营中浮蚁馨，亚夫门外垂杨弱。
骥足虽知暂縻绊，樽前未始长嗟叹。
只应会得老聃言，大器本来成较晚。
吾君正是兴文教，不日征归掌纶诰。
醉挨雉扇扫宫辞，怒上螭头呈谏草。
笔下追还三代风，祛尽浇漓成古道。
丈夫方见兼济才，莫学西山采薇老。
我今自是蓬蒿身，如何一见如故人。
长歌谓我相翦饰，便疑平地升青云。
文章难得逢知己，知己相逢贵终始。
伊我行止方悽悽，老亲稚子相顾啼。
出门动足歧路迷，得君引上登天梯。
酬杨遂
作者：王禹偁
朝代：宋

杨君江左士，文律何飘飘。人言未冠时，作赋凌洞箫。甲科中南国，通籍趋东朝。轗轲位不进，陶潜还折腰。宰邑向蜀道，萑蒲忽兴妖。官小力不支，奔窜避枪刀。朝廷责守土，黜入县佐僚。昨朝写孙愤，遗我有客谣。伊予亦左迁，讽之心无憀。人生一世间，否泰安可逃。姑问道何如，未必论卑高。自古富贵者，撩乱如藜蒿。德业苟无取，未死名已消。岂期颜子渊，不朽在一瓢。推此任穷达，其乐方陶陶。达则为鵾鹏，穷则为鹪鹩。垂天与巢林，识分皆逍遥。
酬杨遂
作者：王禹偁
朝代：宋

杨君江左士，文律何飘飘。
人言未冠时，作赋凌洞箫。
甲科中南国，通籍趋东朝。
轗轲位不进，陶潜还折腰。
宰邑向蜀道，龿蒲忽兴妖。
官小力不支，奔窜避枪刀。
朝廷责守土，黜入县佐僚。
昨朝写孤愤，遗我有客谣。
伊予亦左迁，讽之心无憀。
人生一世间，否泰安可逃。
姑问道何如，未必论卑高。
自古富贵者，撩乱如藜蒿。
德业苟无取，未死名已消。
岂期颜子渊，不朽在一瓢。
推此任穷达，其乐方陶陶。
达则为鵾鹏，穷则为鹪鹩。
垂天与巢林，识分皆逍遥。
酬楊遂
作者：王禹偁
朝代：宋

楊君江左士，文律何飄飄。
人言未冠時，作賦凌洞簫。
甲科中南國，通籍趨東朝。
轗軻位不進，陶潜還折腰。
宰邑向蜀道，龿蒲忽興妖。
官小力不支，奔竄避槍刀。
朝廷責守土，黜入縣佐僚。
昨朝寫孤憤，遺我有客謠。
伊予亦左遷，諷之心無憀。
人生一世間，否泰安可逃。
姑問道何如，未必論卑高。
自古富貴者，撩亂如藜蒿。
德業苟無取，未死名已消。
豈期顔子淵，不朽在一瓢。
推此任窮達，其樂方陶陶。
達則爲鵾鵬，窮則爲鷦鷯。
垂天與巢林，識分皆逍遥。
酬种放征君一百韵
作者：王禹偁
朝代：宋

太岁在辛卯，九月万木落。
是时太阴亏，占云臣道剥。
王生出紫微，谴逐走商洛。
扶亲又抱子，迤逦过京索。
弊车载书史，病马悬囊橐。
西都不敢住，空负香山约。
阌乡正南路，秦岭峭如削。
肩舆碍巨石，十步三四却。
妻孥亦徒步，碛砾不容脚。
山店盖木皮，烟火浑熏灼。
夜深闻贙虎，全家屡惊戄。
山泉何萦回，切冽无桥彴。
卸鞍引羸蹄，解袜事芒屩。
晨澜髮可鑑，朝涉胫如斮。
商山六百里，天设皆岩崿。
上洛在其中，狴牢曾未若。
逐臣自可死，何必在远恶。
刺史不我顾，古寺聊淹泊。
卜居杂民甿，致养无精糳。
知道由自宽，有亲强为乐。
侧闻种先生，终南卧云壑。
长沮既躬耕，元礼仍开学。
王绩妇未娶，介洁翘孤鹤。
之推母偕隠，教诲修天爵。
诗情亦嗜酒，道气不服药。
田衣剪荷芰，野饭烹茝蒻。
雾豹泽文彩，冥鸿避矰缴。
肯从羔雁聘，唯恐簪裾缚。
如何宋右史，斥鷃议鵰鹗。
玄纁与丹诏，恩礼诚非薄。
仍敕京兆府，敦谕辞恭恪。
先生恋板舆，纯孝心坚确。
散髮走烟峦，拜章谢恩渥。
巨材犹在涧，大玉不出璞。
使者遂空迴，软轮何寂寞。
贤母召征君，庭责词嗃嗃。
胡为事章句，漏名入街郭。
府县污我山，胥徒噪吾幄。
以兹近声利，安得成高邈。
誓将徙穷谷，庶可逃喧浊。
先生拜引过，为寿开樽杓。
陶陶又熙熙，何啻闻竽籥。
人传到迁客，面目敦惭怍。
器小识不远，当年事头角。
遭时得一第，游宦何龌龊。
逐羶甚蚍蜉，斗耀同𧐔𧕋。
宰邑乏弦歌，谏垣无謇谔。
便蕃朱紫绶，僭忝丝纶阁。
方号骙骙龙，已困狺狺㹱。
待罪始知非，咄哉昧先觉。
一聆高世行，罪髮庸可擢。
忍耻赋三章，尘埃寄寥廓。
明年会恩宥，量移井蛙跃。
靡暇谒南山，征途望西岳。
黄河波汹涌，白径苔班驳。
中条围解县，五老烟龊龊。
此焉为郡副，乌敢事陨穫。
笼禽幸未死，尚且谋饮啄。
米呼村婢舂，樵雇山僮斫。
餵马捽寒芜，看书爇秋箨。
信口亦吟哦，放心无适莫。
君恩已绝望，人事终难度。
相府一张纸，唤起久屈蠖。
诚知有梁栋，未忍弃榱桷。
五城天上开，三殿云间卓。
重取故衣冠，笼裹山猱玃。
病翼得风云，坏墙劳赭垩。
谏官与史氏，旧职聊羁络。
举袖拂石螭，凝眸睨金雀。
冥心想前事，一梦何挥矐。
长恐先生闻，倚松成大噱。
关中朋友来，遗我神仙作。
繁华远客骑，铮鏦美人错。
古澹啜铏羹，文雅铿木铎。
千言距百韵，旨趣何绰绰。
孰念气如虹，翻然轻抵鹊。
俊甚麻姑抓，快比屠门嚼。
浑金岂在镕，尺璧宁施琢。
愈风齐捧檄，忘味同闻乐。
致之向怀袖，日夕芬兰若。
褒我尘俗韵，铅刀化干镆。
同声必有应，过实还疑谑。
盛夸山中事，云屋张霞幕。
兰芽含露采，石髓和烟酌。
巢由泉涤耳，园绮芝盈握。
有时上绝顶，星斗近可摸。
下视尘世人，营营似螶𧎾。
男儿既束髮，出处岐路各。
苟非秉陶钧，即去持矛槊。
致主比唐虞，安边如卫霍。
不尔为逸人，深居返吾朴。
胡然自碌碌，名节日销铄。
行年过半世，功业欠圭勺。
无术铸五兵，使民兴钱镈。
无材统六师，逐寇开沙漠。
空言说王道，肆眼看人瘼。
多惭指佞草，虚效倾心藿。
一览大雅文，起予亦何博。
况兹山野性，谟画昧方略。
搔首谢朝簪，行将返耕凿。
酬种放徵君一百韵
作者：王禹偁
朝代：宋

太岁在辛卯，九月万木落。是时太阴亏，占云臣道剥。王生出紫微，谴逐走商洛。扶亲又抱子，迤逦过京索。弊车载书史，病马悬囊橐。西都不敢住，空负香山约。閿乡正南路，秦岭峭如削。肩与碍巨石，十步三四却。妻孥亦徒步，碛砾不容脚。山店蓋木皮，烟火浑熏灼。夜深闻櫖贙虎，全家屡惊戄。山泉何萦回，切冽无桥彴。卸鞍引羸蹄，解袜事芒屩。晨澜发可监，朝涉胫如斮。商山六百里，天设皆岩崿。上洛在其中，狴牢曾未若。逐臣自可死，何必在远恶。刺史不我顾，古寺聊淹泊。卜居杂民甿，致养无精舂。知道由自宽，有亲强为乐。侧闻种先生，终南卧云壑。长沮既躬耕，元礼仍开学。王绩妇未娶，介洁翘孤鹤。之推母偕隐，教诲修天爵。诗情亦嗜酒，道气不服药。田衣剪荷芰，野饭烹茝蒻。雾豹泽文彩，冥鸿避矰缴。肯从羔雁聘，唯恐簪裾缚。如何宋右史，斥鷃议鵰鹗。玄纁与丹诏，恩礼诚非薄。仍敕京兆府，敦谕辞恭恪。先生恋板舆，纯孝心坚确。散发走烟峦，拜章谢恩渥。巨材犹在涧，大玉不出璞。使者遂空回，软轮何寂寞。贤母召徵君，庭责词嗃嗃。胡为事章句，漏名入街郭。府县污我山，胥徒噪吾幄。以兹近声利，安得成高邈。誓将徙穷谷，庶可逃喧浊。先生拜引过，为寿开樽杓。陶陶又熙熙，何啻闻竽龠。人传到迁客，面目敦慙怍。器小识不远，当年事头角。遭时得一第，游宦何龌龊。逐膻甚蚍蜉，斗耀同熠燿。宰邑乏弦歌，谏垣无謇谔。便蕃朱紫绶，僭忝丝纶阁。方号騤騤龙，已困狺狺㹱。待罪始知非，咄哉昧先觉。一聆高世行，罪发庸可擢。忍耻赋三章，尘埃寄寥廓。明年会恩宥，量移井蛙跃。靡暇谒南山，征途望西岳。黄河波汹涌，白迳苔班驳。中条围解县，五老烟龊龊。此焉为郡副，乌敢事陨获。笼禽幸未死，尚且谋饮啄。米呼村婢舂，樵雇山僮斫。喂马捽寒芜，看书爇秋箨。信口亦吟哦，放心无适莫。君恩已绝望，人事终难度。相府一张纸，唤起久屈蠖。诚知有梁栋，未忍弃榱桷。五城天上开，三殿云间卓。重取故衣冠，笼裹山猱玃。病翼得风云，坏墙劳赭垩。谏官与史氏，旧职聊羁络。举袖拂石螭，凝眸睨金雀。冥心想前事，一梦何挥矐。长恐先生闻，倚松成大噱。关中朋友来，遗我神仙作。繁华远客骑，铮鏦美人错。古澹啜鉶羹，文雅铿木铎。千言距百韵，旨趣何绰绰。孰念气如虹，翻然轻抵鹊。俊甚麻姑抓，快比屠门嚼。浑金岂在熔，尺璧宁施琢。愈风齐捧檄，忘味同闻乐。致之同怀袖，日夕芬兰若。褒我尘俗韵，铅刀化干镆。同声必有应，过实还疑谑。盛夸山中事，云屋张霞幕。兰芽含露采，石髓和烟酌。巢由泉涤耳，园绮芝盈握。有时上绝顶，星斗近可摸。下视尘世人，营营似螶{左虫右上少右中日右下小}。男儿既束发，出处岐路各。苟非秉陶钧，即去持矛槊。致主比唐虞，安边如卫霍。不尔为逸人，深居返吾朴。胡然自碌碌，名节日销铄。行年过半世，功业久圭勺。无术铸五兵，使民兴钱鎛。无材统六师，逐寇开沙漠。空言说王道，肆眼看人瘼。多慙指佞草，虚效倾心藿。一览大雅文，起予亦何博。况兹山野性，谟画昧方略。搔首谢朝簪，行将返耕凿。
酬种放徵君一百韵
作者：王禹偁
朝代：宋
体裁：古风

太岁在辛卯，九月万木落。是时太阴亏，占云臣道剥。王生出紫微，谴逐走商洛。扶亲又抱子，迤逦过京索。弊车载书史，病马悬囊橐。西都不敢住，空负香山约。阌乡正南路，秦岭峭如削。肩舆碍巨石，十步三四却。妻孥亦徒步，碛砾不容脚。山店盖木皮，烟火浑熏灼。夜深闻贙虎，全家屡惊戄。山泉何萦回，切冽无桥彴。卸鞍引羸蹄，解袜事芒屩。晨澜发可鉴，朝涉胫如斮。商山六百里，天设皆岩崿。上洛在其中，狴牢曾未若。逐臣自可死，何必在远恶。刺史不我顾，古寺聊淹泊。卜居杂民氓，致养无精糳。知道由自宽，有亲强为乐。侧闻种先生，终南卧云壑。长沮既躬耕，元礼仍开学。王绩妇未娶，介洁翘孤鹤。之推母偕隐，教诲脩天爵。诗情亦嗜酒，道气不服药。田衣剪荷芰，野饭烹茝蒻。雾豹泽文彩，冥鸿避矰缴。肯从羔雁聘，唯恐簪裾缚。如何宋右史，斥鴳议雕鹗。玄纁与丹诏，恩礼诚非薄。仍敕京兆府，敦谕辞恭恪。先生恋板舆，纯孝心坚确。散发走烟峦，拜章谢恩渥。巨材犹在涧，大玉不出璞。使者遂空回，软轮何寂寞。贤母召徵君，庭责词嗃嗃。胡为事章句，漏名入街郭。府县污我山，胥徒噪吾幄。以兹近声利，安得成高邈。誓将徙穷谷，庶可逃喧浊。先生拜引过，为寿开樽杓。陶陶又熙熙，何啻闻竽籥。人传到迁客，面目敦惭怍。器小识不远，当年事头角。遭时得一第，游宦何龌龊。逐膻甚蚍蜉，斗耀同��。宰邑乏弦歌，谏垣无謇谔。便蕃朱紫绶，僭忝丝纶阁。方号骙骙龙，已困狺狺㹱。待罪始知非，咄哉昧先觉。一聆高世行，罪发庸可擢。忍耻赋三章，尘埃寄寥廓。明年会恩宥，量移井蛙跃。靡暇谒南山，征途望西岳。黄河波汹涌，白径苔班驳。中条围解县，五老烟龊龊。此焉为郡副，乌敢事陨穫。笼禽幸未死，尚且谋饮啄。米呼村婢舂，樵雇山僮斫。喂马捽寒芜，看书爇秋箨。信口亦吟哦，放心无适莫。君恩已绝望，人事终难度。相府一张纸，唤起久屈蠖。诚知有梁栋，未忍弃榱桷。五城天上开，三殿云间卓。重取故衣冠，笼裹山猱玃。病翼得风云，坏墙劳赭垩。谏官与史氏，旧职聊羁络。举袖拂石螭，凝眸睨金雀。冥心想前事，一梦何挥矐。长恐先生闻，倚松成大噱。关中朋友来，遗我神仙作。繁华远客骑，铮鏦美人错。古澹啜铏羹，文雅铿木铎。千言距百韵，旨趣何绰绰。孰念气如虹，翻然轻抵鹊。俊甚麻姑抓，快比屠门嚼。浑金岂在镕，尺璧宁施琢。愈风齐捧檄，忘味同闻乐。致之向怀袖，日夕芬兰若。褒我尘俗韵，铅刀化干镆。同声必有应，过实还疑谑。盛夸山中事，云屋张霞幕。兰芽含露采，石髓和烟酌。巢由泉涤耳，园绮芝盈握。有时上绝顶，星斗近可摸。下视尘世人，营营似螶�。男儿既束发，出处岐路各。苟非秉陶钧，即去持矛槊。致主比唐虞，安边如卫霍。不尔为逸人，深居返吾朴。胡然自碌碌，名节日销铄。行年过半世，功业欠圭勺。无术铸五兵，使民兴钱镈。无材统六师，逐寇开沙漠。空言说王道，肆眼看人瘼。多惭指佞草，虚效倾心藿。一览大雅文，起予亦何博。况兹山野性，谟画昧方略。搔首谢朝簪，行将返耕凿。
酬种放徵君一百韻
作者：王禹偁
朝代：宋

太歲在辛卯，九月萬木落。
是時太陰虧，占云臣道剝。
王生出紫微，譴逐走商洛。
扶親又抱子，迤邐過京索。
弊車載書史，病馬懸囊橐。
西都不敢住，空負香山約。
閿鄉正南路，秦嶺峭如削。
肩輿礙巨石，十步三四却。
妻孥亦徒步，磧礫不容脚。
山店蓋木皮，烟火渾燻灼。
夜深聞贙虎，全家屢驚戄。
山泉何縈回，切冽無橋彴。
卸鞍引羸蹄，解襪事芒屩。
晨瀾髮可鑑，朝涉脛如斮。
商山六百里，天設皆巖崿。
上洛在其中，狴牢曾未若。
逐臣自可死，何必在遠惡。
刺史不我顧，古寺聊淹泊。
卜居雜民甿，致養無精糳。
知道由自寬，有親强爲樂。
側聞种先生，終南卧雲壑。
長沮既躬耕，元禮仍開學。
王績婦未娶，介潔翹孤鶴。
之推母偕隠，教誨脩天爵。
詩情亦嗜酒，道氣不服藥。
田衣剪荷芰，野飯烹茝蒻。
霧豹澤文彩，冥鴻避矰繳。
肯從羔雁聘，唯恐簪裾縛。
如何宋右史，斥鷃議鵰鶚。
玄纁與丹詔，恩禮誠非薄。
仍敕京兆府，敦諭辭恭恪。
先生戀板輿，純孝心堅確。
散髮走烟巒，拜章謝恩渥。
巨材猶在澗，大玉不出璞。
使者遂空迴，軟輪何寂寞。
賢母召徵君，庭責詞嗃嗃。
胡爲事章句，漏名入街郭。
府縣污我山，胥徒噪吾幄。
以茲近聲利，安得成高邈。
誓將徙窮谷，庶可逃喧濁。
先生拜引過，爲壽開樽杓。
陶陶又熙熙，何啻聞竽籥。
人傳到遷客，面目敦慙怍。
器小識不遠，當年事頭角。
遭時得一第，游宦何齷齪。
逐羶甚蚍蜉，鬭耀同𧐔𧕋。
宰邑乏弦歌，諫垣無謇諤。
便蕃朱紫綬，僭忝絲綸閣。
方號騤騤龍，已困狺狺㹱。
待罪始知非，咄哉昧先覺。
一聆高世行，罪髮庸可擢。
忍耻賦三章，塵埃寄寥廓。
明年會恩宥，量移井蛙躍。
靡暇謁南山，征途望西嶽。
黄河波洶湧，白逕苔班駁。
中條圍解縣，五老烟齪齪。
此焉爲郡副，烏敢事隕穫。
籠禽幸未死，尚且謀飲啄。
米呼村婢舂，樵雇山僮斫。
餵馬捽寒蕪，看書爇秋籜。
信口亦吟哦，放心無適莫。
君恩已絕望，人事終難度。
相府一張紙，喚起久屈蠖。
誠知有梁棟，未忍棄榱桷。
五城天上開，三殿雲間卓。
重取故衣冠，籠裹山猱玃。
病翼得風雲，壞牆勞赭堊。
諫官與史氏，舊職聊羈絡。
舉袖拂石螭，凝眸睨金雀。
冥心想前事，一夢何揮矐。
長恐先生聞，倚松成大噱。
關中朋友來，遺我神仙作。
繁華遠客騎，錚鏦美人錯。
古澹啜鉶羹，文雅鏗木鐸。
千言距百韻，旨趣何綽綽。
孰念氣如虹，翻然輕抵鵲。
俊甚麻姑抓，快比屠門嚼。
渾金豈在鎔，尺璧寧施琢。
愈風齊捧檄，忘味同聞樂。
致之向懷袖，日夕芬蘭若。
褒我塵俗韻，鉛刀化干鏌。
同聲必有應，過實還疑謔。
盛夸山中事，雲屋張霞幕。
蘭芽含露採，石髓和煙酌。
巢由泉滌耳，園綺芝盈握。
有時上絕頂，星斗近可摸。
下視塵世人，營營似螶𧎾。
男兒既束髮，出處岐路各。
苟非秉陶鈞，即去持矛槊。
致主比唐虞，安邊如衛霍。
不爾爲逸人，深居返吾樸。
胡然自碌碌，名節日銷鑠。
行年過半世，功業欠圭勺。
無術鑄五兵，使民興錢鎛。
無材統六師，逐寇開沙漠。
空言說王道，肆眼看人瘼。
多慙指佞草，虛效傾心藿。
一覽大雅文，起予亦何博。
况茲山野性，謨畫昧方略。
搔首謝朝簪，行將返耕鑿。
酬處才上人
作者：王禹偁
朝代：宋

我聞三代淳且質，華人熙熙誰信佛。
茹蔬剃髮在西戎，胡法不敢干華風。
周家子孫何不肖，奢淫惛亂隳王道。
秦皇漢帝又雜霸，只以威刑取天下。
蒼生哀苦不自知，從此中國思蠻夷。
無端更作金人夢，萬里迎來萬民重。
爲君爲相猶歸依，嗤嗤聾俗誰敢非。
若教都似周公時，生民豈肯須披緇。
可憐嗷嗷避征役，半入金田不耕織。
君子之道動即窮，亦有賢達藏其中。
上人來自九華山，叩門遺我瓊瑶編。
錚錚五軸餘百篇，定交仍以書爲先。
書中不說經，文中不言佛，有心直欲興文物。
感師自遠來相親，爲師畫卦成同人。
出門無咎非羣分，袈裟墨綬何足云。
酬贈田舍人
作者：王禹偁
朝代：宋

君不見天上星辰拱環極，忽然隕地變成石。
又不見雲中鷹隼橫高秋，有時搨翼化作鳩。
人生進退甚類此，左遷右轉誰自由。
憶昔逢君在鄒魯，翰林丈人東道主。
一言得意便定交，數日論文暗相許。
邇來倏忽十餘年，共上赤霄連步武。
禁中更直承明廬，深喜蒹葭依玉樹。
兩制惟君最清慎，筆力辭鋒有餘刃。
方期夜直金鑾坡，誰知共理淮陽郡。
官銜新換版曹郎，腰佩初懸列侯印。
西垣三字班列閑，南面百城資望峻。
且應盡意頒詔條，豈復迴頭顧文陣。
下車果有謳謠生，賣刀買犢民歸耕。
黄髮老農鼓腹唱，雪花雙鹿挾輈行。
棠陰露濃滴朱紱，麥秋風冷吹紅旌。
行春多暇吟情發，閑作長歌寄同列。
歌中首寫明君語，指點神仙爲舊侶。
嚴徐雖合在蓬瀛，邵杜已聞爲父母。
重來便恐調金鉉，無復區區掌文翰。
直如經歲未徵黄，道在何勞重嗟嘆。
入則步蒼苔，詠紅藥，了事舍人孫處約。
出則張皂蓋，擁朱輪，賢明太守召信臣。
請君屈指數交友，似此宦名能幾人。
逢時誰不欲行道，遇主我亦思庇民。
功名富貴皆待命，出處語默聊衛身。
一車甘雨方建隼，萬國淳風莫泣麟。
他時宣室召賈誼，賢人事業當併伸。
簷間忍見烏兔走，鑑裏星星將白首。
休躭鈴閤家藏書，且酌郡齋官給酒。
嬰兒稚女滿眼前，莫負時光笑開口。
酬赠田舍人
作者：王禹偁
朝代：宋

君不见天上星辰拱环极，忽然陨地变成石。
又不见云中鹰隼横高秋，有时搨翼化作鸠。
人生进退甚类此，左迁右转谁自由。
忆昔逢君在邹鲁，翰林丈人东道主。
一言得意便定交，数日论文暗相许。
迩来倏忽十余年，共上赤霄连步武。
禁中更直承明庐，深喜蒹葭依玉树。
两制惟君最清慎，笔力辞锋有余刃。
方期夜直金銮坡，谁知共理淮阳郡。
官衔新换版曹郎，腰佩初悬列侯印。
西垣三字班列闲，南面百城资望峻。
且应尽意颁诏条，岂復迴头顾文阵。
下车果有讴谣生，卖刀买犊民归耕。
黄髮老农鼓腹唱，雪花双鹿挟辀行。
棠阴露浓滴朱绂，麦秋风冷吹红旌。
行春多暇吟情发，闲作长歌寄同列。
歌中首写明君语，指点神仙为旧侣。
严徐虽合在蓬瀛，邵杜已闻为父母。
重来便恐调金铉，无復区区掌文翰。
直如经岁未征黄，道在何劳重嗟嘆。
入则步苍苔，咏红药，了事舍人孙处约。
出则张皂盖，拥朱轮，贤明太守召信臣。
请君屈指数交友，似此宦名能几人。
逢时谁不欲行道，遇主我亦思庇民。
功名富贵皆待命，出处语默聊卫身。
一车甘雨方建隼，万国淳风莫泣麟。
他时宣室召贾谊，贤人事业当併伸。
檐间忍见乌兔走，鑑裏星星将白首。
休躭铃閤家藏书，且酌郡斋官给酒。
婴儿稚女满眼前，莫负时光笑开口。
酬赠田舍人
作者：王禹偁
朝代：宋

君不见天上星辰拱环极，忽然陨地变成石。又不见云中鹰隼横高秋，有时搨翼化作鸠。人生进退甚类此，左迁右转谁自由。忆昔逢君在邹鲁，翰林丈人东道主。一言得意便定交，数日论文暗相许。迩来倏忽十余年，共上赤霄连步武。禁中更直承明庐，深喜蒹葭依玉树。两制惟君最青慎，笔力辞锋有余刃。方期夜直金銮坡，谁知共理淮阳郡。官衔新换版曹郎，腰佩初悬列侯印。西垣三字班列闲，南面百城资望峻。且应尽意颁诏条，岂复回头顾文阵。下车果有讴谣生，卖刀买犊民归耕。黄发老农鼓腹唱，雪花双鹿挟輈行。棠阴露浓滴朱绂，麦秋风冷吹红旌。行春多暇吟情发，闲作长歌寄同列。歌中首写明君语，指点神仙为旧侣。严徐虽合在蓬瀛，邵杜已闻为父母。重来便恐调金铉，无复区区当文翰。直如经岁未徵黄，道在何劳重嗟叹。入则步苍苔，咏红药，了事舍人孙处约。出则张皂盖，拥朱轮，贤明太守召信臣。请君屈指数交友，似此宦名能几人。逢时谁不欲行道，遇主我亦思庇民。功名富贵皆待命，出处语默聊卫身。一车甘雨方建隼，万国淳风莫泣麟。他时宣室召贾谊，贤人事业当并伸。檐间忍见乌兔走，监里星星将白首。休躭铃合家藏书，且酌郡斋官给酒。婴儿稚女满眼前，莫负时光笑开口。
酬高郵知軍蔣殿丞見寄
作者：王禹偁
朝代：宋

青雲豈望更翱翔，覽照唯添鬢雪光。
爲郡自知無政術，歸田猶擬拜封章。
且眠錦帳趣蘭省，終掩雲關卧草堂。
三入承明已過分，有何詞筆敵長楊。
量移後自嘲
作者：王禹偁
朝代：宋

可憐蹤跡轉如蓬，隨例量移近陝東。
便似人家養鸚鵡，舊籠騰倒入新籠。
量移自解
作者：王禹偁
朝代：宋

商山五百五十日，若比昔賢非滯留。
試看江陵元相國，四年移得向通州。
金吾
作者：王禹偁
朝代：宋

金吾河朔人，事郡在賤列。
攀附周世宗，龍飛起魚鱉。
委質向聖朝，積功取旄鉞。
所在肆貪殘，乘時恃勳伐。
皇家平金陵，九江聚遺孽。
彌年城乃陷，不使鷄犬活。
老小數千人，一怒盡流血。
三惑無不具，五福何嘗缺。
晚年得執金，富貴居朝闕。
娛樂有清商，康强無白髮。
享年六十九，固不爲夭折。
考終北牖下，手足全啟發。
子孫十數人，解珮就衰絰。
贈典頗優崇，視朝爲之輟。
哀榮既如是，報應何足說。
責簿李廣死，賜劍武安滅。
僥倖過古人，况無大功烈。
福善與禍淫，斯言僅虛設。
吁嗟爲儒者，寒餓守名節。
五十朝大夫，龍鍾頭似雪。
無故不殺羊，禮文安可越。
何况賓祀間，貧苦無羊殺。
金吾
作者：王禹偁
朝代：宋

金吾河朔人，事郡在贱列。
攀附周世宗，龙飞起鱼鳖。
委质向圣朝，积功取旄钺。
所在肆贪残，乘时恃勋伐。
皇家平金陵，九江聚遗孽。
弥年城乃陷，不使鷄犬活。
老小数千人，一怒尽流血。
三惑无不具，五福何尝缺。
晚年得执金，富贵居朝阙。
娱乐有清商，康强无白髮。
享年六十九，固不为夭折。
考终北牖下，手足全启发。
子孙十数人，解佩就衰绖。
赠典颇优崇，视朝为之辍。
哀荣既如是，报应何足说。
责簿李广死，赐剑武安灭。
侥倖过古人，况无大功烈。
福善与祸淫，斯言仅虚设。
吁嗟为儒者，寒饿守名节。
五十朝大夫，龙钟头似雪。
无故不杀羊，礼文安可越。
何况宾祀间，贫苦无羊杀。
金吾
作者：王禹偁
朝代：宋

金吾河朔人，事郡在贱列。攀附周世宗，龙飞起鱼鳖。委质向圣朝，积功取旄钺。所在肆贪残，乘时恃勋伐。皇家平金陵，九江聚遗孽。弥年城乃陷，不使鸡犬活。老小数千人，一怒尽流血。三惑无不具，五福何尝缺。晚年得执金，富贵居朝阙。娱乐有清商，康强无白发。享年六十九，固不为夭折。考终北牖下，手足全启发。子孙十数人，解珮就衰絰。赠典颇优崇，视朝为之辍。哀荣既如是，报应何足说。责簿李广死，赐剑武安灭。侥幸过古人，况无大功烈。福善与祸淫，斯言仅虚设。吁嗟为儒者，寒饿守名节。五十朝大夫，龙锺头似雪。无故不杀羊，礼文安可越。何况宾祀间，贫苦无羊杀。
錫宴清明日
作者：王禹偁
朝代：宋

宴罷回來日欲斜，平康坊裏那人家。
幾多紅袖迎門笑，爭乞釵頭利市花。
锡宴清明日
作者：王禹偁
朝代：宋

宴罢回来日欲斜，平康坊裏那人家。
几多红袖迎门笑，争乞钗头利市花。
長洲種牡丹
作者：王禹偁
朝代：宋

偶學豪家種牡丹，數枝擎露出朱欄。
晚來低面開檀口，似笑窮愁病長官。
長洲遣興·其一
作者：王禹偁
朝代：宋

七十浮生已半生，徒勞何日見功名。
折腰米賤堪羞死，負郭田荒好力耕。
庭鶴慣侵孤坐影，鄰雞應信夜吟聲。
年來更待賢良詔，咫尺松江未濯纓。
長洲遣興·其二
作者：王禹偁
朝代：宋

妻兒莫笑甑中塵，只患功名不患貧。
自覺有文行古道，可能無位泰生民。
烟村舊業勞歸夢，雪屋孤燈照病身。
投老綠袍未休去，九重天子用平人。
閑居
作者：王禹偁
朝代：宋

何必問生涯，幽閑度歲華。
有琴方是樂，無竹不成家。
吟裏銷春色，眠中見曙霞。
今年如未去，更擬種胡麻。
閣下暮春
作者：王禹偁
朝代：宋

詔書稀少日何長，閑枕通中睡一場。
院吏報來丞相出，紫微花影上東廊。
閣下詠懷
作者：王禹偁
朝代：宋

正向承明戀直廬，年來華髮已侵梳。
官清自比乘軒鶴，心小還同畏網魚。
西掖永懷王閣老，北門堪歎扈尚書。
會當辭祿東陵去，數畝瓜田一柄鋤。
閿鄉旅夜
作者：王禹偁
朝代：宋

行盡兩京路，將登六里山。
全家空洒淚，知是幾時還。
閿鄉縣留題陶氏林亭
作者：王禹偁
朝代：宋

年來恩例得量移，祇合高歌不合悲。
消長盈虛存大易，東南西北有先師。
未拋軒冕終妨道，偶見林泉且賦詩。
何事閿鄉住三日，吟情難捨竹邊池。
闕下言懷上執政·其一
作者：王禹偁
朝代：宋

謬提文筆侍先皇，謫宦歸來遇國喪。
仙駕只留燒藥鼎，繐帷猶認諫書囊。
北辰別見天垂象，西內渾疑海變桑。
昨日梓宮陪哭臨，淚多唯有老馮唐。
闕下言懷上執政·其三
作者：王禹偁
朝代：宋

誥詞黜責子孫羞，欲雪前冤事已休。
浴殿失恩成一夢，鼎湖攀駕即千秋。
道邊任死心終直，澤畔長吟淚暗流。
虞舜五臣知此事，戲儒應免更監州。
闕下言懷上執政·其二
作者：王禹偁
朝代：宋

早有虛名達九重，宦途流落漸龍鍾。
散爲郎吏同元稹，羞見都人看李邕。
舊日謬吟紅藥樹，新朝曾獻皂囊封。
猶期少報君恩了，歸卧山村作老農。
闕題·其一
作者：王禹偁
朝代：宋

□□□□□□□，□□□□□□□。
□□□□□□□，□負穠華一句無。
闕題·其二
作者：王禹偁
朝代：宋

不知鳴玉谿山下，何似仙娥水石間。
免被尋常桃李妬，自開自落隠商山。
问四皓
作者：王禹偁
朝代：宋

四冢累累岂是仙，避秦安满道空全。紫芝探处应辛苦，何似腰金食万钱。
问四皓
作者：王禹偁
朝代：宋

四冢纍纍岂是仙，避秦安汉道空全。
紫芝探处应辛苦，何似腰金食万钱。
闲居
作者：王禹偁
朝代：宋

何必问生涯，幽闲度岁华。
有琴方是乐，无竹不成家。
吟裏销春色，眠中见曙霞。
今年如未去，更拟种胡麻。
闻进士孙何及第因寄
作者：王禹偁
朝代：宋

昨朝邸吏报商山，闻道孙生得状元。
为贺圣朝文物盛，喜於初入紫微垣。
闻鸮
作者：王禹偁
朝代：宋

元精育万彙，羽族何茫茫。
为怪有鸱鸮，为瑞称凤皇。
凤皇不时出，未识五色章。
吾生在邹鲁，风土殊远方。
鸣鸠随乳燕，日夕巢我梁。
翩翾杂鸟雀，穿屋率为常。
又从筮仕来，五年居帝乡。
更直入承明，侍宴趋未央。
上林闻鶑啭，巧舌如笙簧。
鸱鸮徒知名，闻见实未尝。
顷年谪商山，听之已悲凉。
今兹出内庭，罚郡来永阳。
谁知尔鸋鴂，营巢在城墙。
年加睡渐少，秋尽漏且长。
鸣啸殊不已，历历含微霜。
孺人泣我右，稚子啼我傍。
吾心非达士，讵免亦伥伥。
人生纵百岁，忽若石火光。
其间有穷通，幽昧难自量。
我爱皋与夔，峨冠虞舜堂。
箫韶闻九成，丹穴来锵锵。
又爱闳与散，陈力遇文王。
鸑鷟听岐山，多士周道昌。
嗟嗟汉贾谊，年少谪南荒。
故有鵩鸟赋，倚伏理甚详。
郇公暨邺侯，放逐同一邦。
夜深闻此鸟，韦公涕霑裳。
李侯举酒令，斯音非不祥。
坐客如不闻，罚之以巨觞。
遂使恶鸟声，听之靡所伤。
赞皇贬袁州，怀鸮义亦臧。
乃知昔贤哲，未免亦悽遑。
况予不肖者，冒宠登朝行。
报国惟直道，谋身昧周防。
四年两度黜，鬓髮已苍苍。
虽得五品官，销尽百炼钢。
何当解印绶，归田谢膏粱。
教儿勤稼穑，与妻甘糟糠。
凤来非我庆，鸮集非吾殃。
优游尽天年，身世俱可忘。
阁下咏怀
作者：王禹偁
朝代：宋

正向承明恋直庐，年来华髮已侵梳。
官清自比乘轩鹤，心小还同畏网鱼。
西掖永怀王阁老，北门堪叹扈尚书。
会当辞禄东陵去，数亩瓜田一柄锄。
阌乡县留题陶氏林亭
作者：王禹偁
朝代：宋

年来恩例得量移，只合高歌不合悲。
清长盈虚存大易，东南西北有先师。
未抛轩冕终妨道，偶见林泉且赋诗。
何事阌乡住三日，吟情难拾竹边池。
阌乡旅夜
作者：王禹偁
朝代：宋

行尽两京路，将登六里山。
全家空酒泪，知是几时还。
阙下言怀上执政
作者：王禹偁
朝代：宋

早有虚名达九重，宦途流落渐龙锺。
散为郎吏同元稹，羞见都人看李邕。
旧日谬吟红药树，新朝曾献皂囊封。
犹期少报君恩了，归卧山村作老农。
阙下言怀上执政·其一
作者：王禹偁
朝代：宋
体裁：七言律诗

谬提文笔侍先皇，谪宦归来遇国丧。仙驾只留烧药鼎，繐帷犹认谏书囊。北辰别见天垂象，西内浑疑海变桑。昨日梓宫陪哭临，泪多唯有老冯唐。
阙题·其二
作者：王禹偁
朝代：宋

不知鸣玉溪山下，何似仙娥水石间。
免被寻常桃李妬，自开自落隠商山。
陆羽泉茶
作者：王禹偁
朝代：宋

甃石封苔百尺深，试茶尝味少知音。
唯余半夜泉中月，留得先生一片心。
除夜
作者：王禹偁
朝代：宋

四十强而仕，礼文可遵守。筮仕已十年，明朝三十九。自知得禄早，左宦诚宜有。年虽过潘岳，未为全白首。贫犹胜墨子，黔突聊供口。若比张辟强，吾甘为老丑。若比太公望，吾方为少秀。任从新岁来，且献高堂寿。更解金貂冠，多贳商山酒。
除夜
作者：王禹偁
朝代：宋

四十强而仕，禮文可遵守。
筮仕已十年，明朝三十九。
自知得祿早，左宦誠宜有。
年雖過潘岳，未爲全白首。
貧猶勝墨子，黔突聊供口。
若比張辟彊，吾甘爲老醜。
若比太公望，吾方爲少秀。
任從新歲來，且獻高堂壽。
更解金貂冠，多貰商山酒。
除夜寄罗评事同年·其二
作者：王禹偁
朝代：宋

除夜在天涯，共君同忆归。梦中倾寿酒，堂下着斑衣。腊雪通宵舞，梅花到处飞。更堪洞庭宿，愁思倍依依。
除夜寄羅評事同年·其一
作者：王禹偁
朝代：宋

歲暮洞庭山，知君思浩然。
年侵曉色盡，人枕夜濤眠。
移棹燈摇浪，開窗雪滿天。
無因一乘興，同醉太湖船。
除夜寄羅評事同年·其三
作者：王禹偁
朝代：宋

郡僚方賀正，獨宿太湖稜。
階下羞爲吏，船中祗載僧。
折梅和薄雪，煮茗對孤燈。
應笑排衙早，寒靴踏曉冰。
除夜寄羅評事同年·其二
作者：王禹偁
朝代：宋

除夜在天涯，共君同憶歸。
夢中傾壽酒，堂下著斑衣。
臘雪通宵舞，梅花到處飛。
更堪洞庭宿，愁思倍依依。
陸羽泉茶
作者：王禹偁
朝代：宋

甃石封苔百尺深，試茶嘗味少知音。
唯餘半夜泉中月，留得先生一片心。
雪中看梅花因書詩酒之興
作者：王禹偁
朝代：宋

冬來滁上興何長，唯把吟情入醉鄉。
雪片引詩勝玉帛，梅花勸酒似嬪嬙。
凝眸未厭頻頻落，擁鼻還憐細細香。
謫宦老郎無一物，清貧猶且放懷狂。
雪夜看竹
作者：王禹偁
朝代：宋

夢斷閑窗酒半醺，月華薄薄雪紛紛。
莫言官散無拘束，一夜披衣見此君。
雪後登靈果寺閣
作者：王禹偁
朝代：宋

雪引詩情不敢慵，來登高閣犯晨鐘。
山僧莫怪多時望，玉立南山萬萬峰。
雪霁霜晴独寻山径菊花犹盛感而赋诗
作者：王禹偁
朝代：宋

狼藉金钱撒野塘，几丛无力卧斜阳。
争偷暖律输桃李，独亚寒枝负雪霜。
谁惜晚芳同我折，自怜孤艷袭人香。
幽怀远慕陶彭泽，且撷残英泛一觞。
雪霽霜晴獨尋山逕菊花猶盛感而賦詩
作者：王禹偁
朝代：宋

狼藉金錢撒野塘，幾叢無力卧斜陽。
爭偷暖律輸桃李，獨亞寒枝負雪霜。
誰惜晚芳同我折，自憐孤艷襲人香。
幽懷遠慕陶彭澤，且擷殘英泛一觴。
雷
作者：王禹偁
朝代：宋
体裁：古风

商山春夏旱，旱雷不降雨。及秋又霖霪，雷声时一举。南山复北山，�磕若贙虎。君子容必变，所以敬天怒。无乃丰隆鬼，恣意挝雷鼓。此怒既非天，敬之亦奚取。
雷
作者：王禹偁
朝代：宋

商山春夏旱，旱雷不降雨。
及秋又霖霪，雷声时一举。
南山復北山，渹礚若贙虎。
君子容必变，所以敬天怒。
无乃丰隆鬼，恣意挝雷鼓。
此怒既非天，敬之亦奚取。
雷
作者：王禹偁
朝代：宋

商山春夏旱，旱雷不降雨。
及秋又霖霪，雷聲時一舉。
南山復北山，渹礚若贙虎。
君子容必變，所以敬天怒。
無乃豐隆鬼，恣意撾雷鼓。
此怒既非天，敬之亦奚取。
霪雨中偶书所见
作者：王禹偁
朝代：宋

丙申二月七，是夕月离毕。
春云忽霮䨴，春雨復蒙密。
绵绵殆三旬，不见天上日。
谪官在淮甸，幽抱常鬰鬰。
岂无琅邪山，泥泞不可出。
空庭唯蚯蚓，得势互蟠屈。
乘兹积阴气，小穴恣出没。
山禽忽飞下，长嘴啄深窟。
倒曳方力争，强吞遽全失。
食土与巢林，上下非俦匹。
胡然罗此酷，不能保微质。
嗟嗟彼羣小，倾夺事匪一。
仪凤去九夷，神龙入泉室。
如何役吾眼，瞻视此小物。
归来因浩叹，自悔成诗笔。
霪雨中偶书所见
作者：王禹偁
朝代：宋

丙申二月七，是夕月离毕。春云忽霮𱁒，春两复蒙密。绵绵殆三旬，不见天上日。谪官在淮甸，幽抱常郁郁。岂无琅邪山，泥泞不可出。空庭唯蚯蚓，得势互蟠屈。乘兹积阴气，小穴恣出没。山禽忽飞下，长嘴啄深窟。倒曳方力争，强吞遽全失。食土与巢林，上下非俦匹。胡然罹此酷，不能保微质。嗟嗟彼群小，倾夺事匪一。仪凤去九夷，神龙入泉室。如何役吾眼，瞻视此小物。归来因浩叹，自悔成诗笔。
霪雨中偶書所見
作者：王禹偁
朝代：宋

丙申二月七，是夕月離畢。
春雲忽霮䨴，春雨復蒙密。
綿綿殆三旬，不見天上日。
謫官在淮甸，幽抱常鬰鬰。
豈無瑯邪山，泥濘不可出。
空庭唯蚯蚓，得勢互蟠屈。
乘茲積陰氣，小穴恣出沒。
山禽忽飛下，長嘴啄深窟。
倒曳方力爭，强吞遽全失。
食土與巢林，上下非儔匹。
胡然羅此酷，不能保微質。
嗟嗟彼羣小，傾奪事匪一。
儀鳳去九夷，神龍入泉室。
如何役吾眼，瞻視此小物。
歸來因浩歎，自悔成詩筆。
霽後望山中春雪
作者：王禹偁
朝代：宋

誰種離離碎玉苗，曉樓吟望興偏饒。
白雲作伴宜長在，紅日無情已半銷。
聚映早霞明野寺，散隨春水過溪橋。
世間安得王摩詰，醉展霜縑把筆描。
青猿
作者：王禹偁
朝代：宋

小仆如猿狖，贫家备指呼。未堪随马足，已惯典鱼须。时洗尘侵砚，闲收雨滴图。归田如有计，留负酒胡卢。
青猿
作者：王禹偁
朝代：宋

小僕如猿狖，貧家備指呼。
未堪隨馬足，已慣典魚須。
時洗塵侵硯，閑收雨滴圖。
歸田如有計，留負酒胡蘆。
頃年謫宦解梁收得令狐補闕毛詩音義其本乃會昌三年所寫數行殘缺後人添之其筆跡乃工部畢侍郎所補也昨因問之乃云亡失多年矣作四韵以還之
作者：王禹偁
朝代：宋

謫宦山州自訓童，因求書籍有遭逢。
偶收毛鄭古詩義，認得歐虞舊筆蹤。
南郡携行心不足，西齋送去手親封。
塵侵烟染尤堪重，年號標題歷武宗。
題張處士溪居
作者：王禹偁
朝代：宋

雲裏寒溪竹裏橋，野人居處絕塵囂。
病來芳草生漁艇，睡起殘花落酒瓢。
閑把道書尋晚逕，靜携茶鼎洗春潮。
長洲懶吏頻過此，爲愛盤飧有藥苗。
題滁州懷嵩樓
作者：王禹偁
朝代：宋

昔是優賢地，今爲省過州。
非賢亦非過，醉卧懷嵩樓。
題錢塘縣羅江東手植海棠
作者：王禹偁
朝代：宋

江東遺跡在錢塘，手植庭花滿縣香。
若使當年居顯位，海棠今日是甘棠。
題響屧廊壁
作者：王禹偁
朝代：宋

廊壞空留響屧名，爲因西子遶廊行。
可憐伍相終朝諫，誰記當時曳履聲。
题响屧廊壁
作者：王禹偁
朝代：宋

廊坏空留响屧名，为因西子遶廊行。可怜伍相终朝谏，谁记当时曳履声。
题张处士溪居
作者：王禹偁
朝代：宋

云裏寒溪竹裏桥，野人居处绝尘嚣。
病来芳草生渔艇，睡起残花落酒瓢。
闲把道书寻晚径，静携茶鼎洗春潮。
长洲懒吏频过此，为爱盘飧有药苗。
题张处士溪居
作者：王禹偁
朝代：宋

云里寒溪竹里桥，野人居处绝尘嚣。
病来芳草生渔艇，睡起残花落酒瓢。
闲把道书寻晚迳，静携茶鼎洗春潮。
长洲懒吏频过此，为爱盘餐有药苗。
館中春值偶題
作者：王禹偁
朝代：宋

御柳差差拂禁牆，菲才何事直仙鄉。
坐聞雞唱皇宮近，睡枕魚鬚白日長。
簾挂蘚庭微雨霽，研添桐井落花香。
春風老盡詩情淡，翻卷青編獨繞廊。
饒州馬殿院頻寄黑髭藥服數千丸斑白未減作詩以報之
作者：王禹偁
朝代：宋

兩州迢遞隔長江，寄藥知君念老郎。
妙術遠慚周柱史，衰容爭奈漢馮唐。
未除凡骨無仙分，欲斷愁根有醉鄉。
多羨繡衣鬚鬢黑，滿身唯带柏臺霜。
饶州马殿院频寄黑髭药服数千丸斑白未减作诗以报之
作者：王禹偁
朝代：宋

两州迢递隔长江，寄药知君念老郎。
妙术远惭周柱史，衰容争奈汉冯唐。
未除凡骨无仙分，欲断愁根有醉乡。
多羡绣衣鬚鬓黑，满身唯带柏台霜。
馆中春值偶题
作者：王禹偁
朝代：宋

御柳差差拂禁墙，菲才何事直仙乡。
坐闻鸡唱皇宫近，睡枕鱼鬚白日长。
帘挂藓庭微雨霁，研添桐井落花香。
春风老尽诗情淡，翻卷青编独绕廊。
高閑
作者：王禹偁
朝代：宋

謫官滁上欲何爲，唯把高閑度歲時。
費盡俸錢因合藥，忙於公事是吟詩。
京中吏去慵傳信，江外僧來與撰碑。
更待吾家婚嫁了，解龜休致未全遲。
高闲
作者：王禹偁
朝代：宋

谪宦滁上欲何为，唯把高闲度岁时。费尽俸钱因合药，忙於公事是吟诗。京中吏去慵传信，江外僧来与撰碑。更待吾家婚嫁了，解龟休致未全迟。
鳳皇陂
作者：王禹偁
朝代：宋

次公治潁川，仁政被一方。
神物不藏瑞，茲焉集鳳皇。
在昔奏簫韶，舜庭來蹌蹌。
西伯有至化，亦見鳴岐陽。
仲尼豈無德，已矣空悲傷。
夫何刀筆吏，而能致殊祥。
我來過荒陂，烟草但蒼蒼。
緬懷漢循吏，史筆恐未詳。
鹽池十八韻
作者：王禹偁
朝代：宋

極望似江沱，漫漫起素波。
兩池泉不竭，萬古利還多。
場吏輸年額，畦丁奉月課。
收時車併載，種處地先磨。
碎顆珠淩亂，乾聲玉切瑳。
岸平開雪苑，渠滲坼銀河。
衆鵠齊翔舞，群羊自寢訛。
本源皆潟滷，異端亦鹹鹺。
沫訝浮鷗鷺，津堪漬蚌螺。
煮勞輕渤澥，煎苦笑牂牁。
雨打重歸水，菴盛更覆蓑。
盬風吹作片，烈日曬成垛。
海末知難及，蕃青的不過。
惠人餐罔闕，均□賦無頗。
涿鹿城雖近，蚩尤血若何。
有時紅爛漫，是處白嵯峨。
潤下終資國，靈長任酌蠡。
江梅須待我，金鼎始能和。
黑裘
作者：王禹偁
朝代：宋

野蚕自成茧，缲络为山紬。
此物产何许，莱夷负海州。
一端重数斤，裁染为吾裘。
守黑异华楚，示俭非轻柔。
熏香则无取，风雪曾何忧。
朝可奉冠带，夜以为衾裯。
晏婴三十年，庶几迹相侔。
季子苦貂弊，吾服仍为优。
不耻狐貉者，亦当师仲由。
况我屡迁谪，行将耕故丘。
映髮垂鹭顶，植杖昂鸠头。
袖宽可以舞，老农即为俦。
紫绶挂君门，任尔争封侯。
黑裘
作者：王禹偁
朝代：宋

野蠶自成繭，繰絡爲山紬。
此物産何許，萊夷負海州。
一端重數斤，裁染爲吾裘。
守黑异華楚，示儉非輕柔。
燻香則無取，風雪曾何憂。
朝可奉冠带，夜以爲衾裯。
晏嬰三十年，庶幾跡相侔。
季子苦貂弊，吾服仍爲優。
不恥狐貉者，亦當師仲由。
况我屢遷謫，行將耕故丘。
映髮垂鷺頂，植杖昂鳩頭。
袖寬可以舞，老農即爲儔。
紫綬挂君門，任爾爭封侯。
龍鳳茶
作者：王禹偁
朝代：宋

樣標龍鳳號題新，賜得還因作近臣。
烹處豈期商嶺外，碾時空想建溪春。
香於九畹芳蘭氣，圓似三秋皓月輪。
愛惜不嘗惟恐盡，除將供養白頭親。
一斛珠
作者：王質
朝代：宋

寒江凝碧。是誰翦作梨花出。花心猶帶江痕溼。輕注香腮，卻是桃花色。飛來飛去何曾密。疏疏全似新相識。橫吹小弄梅花笛。看你飄零，不似江南客。
一斛珠
作者：王質
朝代：宋

平塘玉立。薄羅飛起層層碧。人心不似花心密。待要相逢，未必相逢得。襪塵不動何曾溼。芙蓉橋上曾相識。櫓聲搖去江聲急。西北高樓，回首浮雲隔。
一斛珠
作者：王質
朝代：宋

風流太守。未春先試回春手。天寒修竹斜陽後。翠袖中間，忽有人紅袖。天香國色濃如酒。且教青女休僝僽。梅花元是群花首。細細商量，只怕梅花瘦。
七寶扇
作者：王質
朝代：宋

七寶薰開萬竅風，靈犀一點與天通。
婆娑吹動紅爐雪，總在清涼世界中。
上亭
作者：王質
朝代：宋

雨色昏何在，鈴聲怨阿誰。
一朝人世改，萬事帝心知。
西去身雖脫，東邊勢更危。
祇應南內裏，不似上亭時。
上王公明壽四首·其一
作者：王質
朝代：宋

緱氏吹簫遠，王家奕葉光。
昔多稱建業，今獨盛安陽。
泰華何曾老，江河各自長。
一名重兩火，與宋大休祥。
上王公明壽四首·其三
作者：王質
朝代：宋

稷契伊周後，功名事業誰。
眼驚希世傑，心喜太平時。
不老池邊鳳，長生印上龜。
旂常書不盡，太廟有宗彝。
上王公明壽四首·其二
作者：王質
朝代：宋

正統承周後，元臣在鄴昌。
治平扶嗣聖，乾道作興王。
指日恢中土，何時過故鄉。
新堂標晝錦，門下有歐陽。
上王公明壽四首·其四
作者：王質
朝代：宋

風起雲飛志，包含具善鄰。
試看公出手，毋謂我無人。
揮羽思平魏，登場决并秦。
功成身莫退，小駐八千春。
上虞相行春口號十首·其一
作者：王質
朝代：宋

賓從行間錦作團，相公馬上玉爲山。
今朝除却西湖好，天下無春似此間。
上虞相行春口號十首·其一〇
作者：王質
朝代：宋

遥指吳天背蜀雲，峽波小綠作微皴。
西州寒食清明了，猶見檀心上苑春。
上虞相行春口號十首·其七
作者：王質
朝代：宋

雲空玉宇降重重，匣面雙蟠小戲龍。
夾路繁花香到骨，不如天上紫芝封。
上虞相行春口號十首·其三
作者：王質
朝代：宋

蝶整鶑齊不亂飛，好風吹雨上花啼。
和寧門外沙如雪，且向江堤試馬蹄。
上虞相行春口號十首·其九
作者：王質
朝代：宋

嬌風悄悄日晶晶，只見花光不見塵。
行過津頭旗轉脚，萬波吹動碧鱗鱗。
上虞相行春口號十首·其二
作者：王質
朝代：宋

馳上平岡小打圍，相公自控紫絲鞿。
一鞭揮出三千騎，驚動流紅窣窣飛。
上虞相行春口號十首·其五
作者：王質
朝代：宋

暖霧昏雲養麥天，春風引綠去綿綿。
種成百萬軍民飽，忠孝心頭一寸田。
上虞相行春口號十首·其八
作者：王質
朝代：宋

暗黄退柳綠厭厭，長與行人駐別筵。
傅說歸朝天下雨，不如休繫相公船。
上虞相行春口號十首·其六
作者：王質
朝代：宋

浪縠高張碧四垂，游絲欲下不能低。
斜陽却恐花成睡，只在天邊未肯西。
上虞相行春口號十首·其四
作者：王質
朝代：宋

團紅碎綠罥絲飛，不敢輕輕觸衮衣。
正欲辭春春未許，且教留待相公歸。
九華扇
作者：王質
朝代：宋

玉斧修成玉兔宮，蕭蕭無日不秋風。
九華紫翠騰空起，取次拈來在掌中。
代李叔介挽楊參政
作者：王質
朝代：宋

運泰風雲合，名高泰華秋。
杓衡方北指，江漢已東流。
寡祐良臣死，鍾情志士憂。
驚心波浪裏，不見濟川舟。
代虞樞密宴晁制置口號二首·其一
作者：王質
朝代：宋

合奏元和鼓吹聲，旌幢交映兩轅門。
中臺上相官儀重，大國諸侯禮數尊。
一會星辰朝北極，八方風雨聚西坤。
今朝賓主周旋地，千古英豪氣象昏。
代虞樞密宴晁制置口號二首·其二
作者：王質
朝代：宋

陳雷膠漆自平生，申甫藩宣共此行。
夷則黄鍾相律呂，南箕北斗對高明。
蛟螭鱗甲摇千纛，虎豹牙須立萬兵。
千載難逢今日會，一盃且爲故人傾。
代虞相挽楊參政二首·其一
作者：王質
朝代：宋

特起西南紀，孤飛五十年。
名登千佛頂，位亞六階躔。
文社尊韓伯，經門事董先。
山川有冥會，公在孝廉阡。
代虞相挽楊參政二首·其二
作者：王質
朝代：宋

道德平生足，功名歲晚成。
掛冠方再表，負杖忽三聲。
樂壽兼仁智，哀榮備死生。
我家無故老，不忍見公傾。
何處難忘酒·其一
作者：王質
朝代：宋

何處難忘酒，蠻夷太不庭。
有心扶白日，無力洗蒼溟。
豪傑將斑白，功名未汗青。
此時無一盞，壯氣激雷霆。
何處難忘酒·其三
作者：王質
朝代：宋

何處難忘酒，英雄太屈蟠。
時違聊置畚，運至即登壇。
梁甫吟聲苦，干將寶氣寒。
此時無一盞，拍碎玉闌干。
何處難忘酒·其二
作者：王質
朝代：宋

何處難忘酒，姦邪太陸梁。
腐儒還有酈，好漢總無張。
曹趙扶開國，王徐賣靖康。
此時無一盞，淚滴海茫茫。
何處難忘酒·其四
作者：王質
朝代：宋

何處難忘酒，生民太困窮。
百無一人飽，十有九家空。
人說天方解，時和氣自豐。
此時無一盞，入地訴英雄。
余過荆州張安國已請祠先行
作者：王質
朝代：宋

心事何曾吐一分，鼓嚴早已報三聲。
元戎十乘公先啟，野渡孤舟我自橫。
細看好山須少駐，緩摇柔櫓莫多鳴。
倘能黄鶴樓前見，安得春江尾柁行。
倦繡圖
作者：王質
朝代：宋

短屏小鴨眠枯葦，徘徊略住西風指。
佳人手閒心不閒，腸斷吳江烟水寒。
凄凄空庭晚苔濕，冷篆青烟半絲直。
卷簾寂寞滿天秋，惟見孤楠一株碧。
八聲甘州
作者：王質
朝代：宋

事茫茫、赤壁半帆風，四海忽三分。想蒼煙金虎，碧雲銅爵，恨滿乾坤。鬱郁秣陵王氣，傳到第三孫。風虎雲龍會，自有其人。朱顏二十有四，正錦幃秋夢，玉帳春聲。望吳江楚漢，明月伴英魂。浥浥小橋紅浪溼，撫虛弦、何處得郎聞。雪堂老，千年一瞬，再擊空明。
八聲甘州
作者：王質
朝代：宋

氣佳哉、煙紫石頭城，雲碧雨花臺。想東山前後，望春樹綠，看晚潮回。自古英雄豪傑，無不待時來。擁鼻微吟處，山靜花開。商皓亦常如此，羨蒼生皆有，瞻望之懷。但淝河洛澗，此事偶然諧。疑是彼、八公草木，得神明、相亮不相猜。西州淚、千年猶溼，回望興哀。
八聲甘州
作者：王質
朝代：宋

海茫茫、天北與天南，吾友定安歸。聞濡須江上，皖公山下，駕白雲飛。莽蒼空郊虛野，古路立斜暉。顏蹠皆塵土，苦淚休揮。一代錦腸繡肺，想英魂皎皎，健口霏霏。望寒空明月，無路寄相思。嘆千古、興亡成敗，滿乾坤、遺恨有誰知。今何在，一川煙慘，萬壑風悲。
八聲甘州
作者：王質
朝代：宋

過隆中、桑柘倚斜陽，禾黍戰悲風。世若無徐庶，更無龐統，沈了英雄。本計東荊西益，觀變取奇功。轉盡青天粟，無路能通。他日雜耕渭上，忽一星飛墜，萬事成空。使一曹三馬，雲雨動蛟龍。看璀璨、出師一表，照乾坤、牛鬥氣常衝。千年後，錦城相吊，遇草堂翁。
六角扇二首·其一
作者：王質
朝代：宋

一自昭陵掩閟都，龍跳虎卧世間疎。
如今縱有千金璧，不博當年十字書。
六角扇二首·其二
作者：王質
朝代：宋

昔日蘭亭暢惠風，至今不與庶人同。
百金五字都休問，修竹清湍在眼中。
再和示璉
作者：王質
朝代：宋

秋林秋葉無全青，手先把者山中人。
不獨秋風早來到，寒食清明隨立春。
倒飛斜日光不濕，吹斷長虹影皆直。
娟妙全存慘淡中，一寸不如一分碧。
再題二首·其一
作者：王質
朝代：宋

不見梅稍不見根，參橫咫尺未能捫。
掀篷何自掀篷盡，一任江風吹斷魂。
再題二首·其二
作者：王質
朝代：宋

半江鼻觀已前知，恨不身先急櫂飛。
雖則梅花不全見，妙香滿載野航歸。
初春
作者：王質
朝代：宋

癡雲漠漠低壓屋，雨意垂垂篩似粟。
半夜春聲到幽竹，方槽溜溜瀉寒玉。
夢破簷牙聲未乾，開門山色青攢攢。
東君放步到籬脚，桃李稍稍敷春妍。
既雨即晴應更好，將及清明藉芳草。
廟堂老手調陰陽，故應隨意爲雨晹。
別張君玉二首·其一
作者：王質
朝代：宋

烟霜江漢雁南飛，鸚鵡洲前再拜辭。
風勁周郎焚艦日，月明庾老上樓時。
無言只共江聲語，有意惟憑山色知。
他日中原公事了，磨崖千丈要豐碑。
別張君玉二首·其二
作者：王質
朝代：宋

白雲黄鶴會相逢，湖北江南故楚宮。
拭目文章王八座，叩頭勳業趙三公。
今朝側耳聽奇偉，何日投身佐事功。
公到京師相記憶，蘆花江上竹竿風。
千葉梅
作者：王質
朝代：宋

一枝獨立衆芳先，小翠長紅一任妍。
縞袂仙人來閲世，向來手眼故千千。
即事
作者：王質
朝代：宋

桃李陰陰子滿枝，春心密意兩忘機。
無何一點流鶑過，驚動楊花簌簌飛。
即事
作者：王質
朝代：宋

竹色交簷暗，苔痕擁舍深。
羣麕無定響，斷雁有孤音。
戀闕穿雙眼，憂時折寸心。
中原既傳檄，乃更有陳琳。
又和李粹伯
作者：王質
朝代：宋

雲似諸公簿領閒，不名阿堵但江山。
秋風未白平生髮，尊酒聊赬壯士顔。
醉後參虛無咫尺，悲來天地總間關。
歸眠夢繞瀟湘野，紅葉黄花滿望斑。
又次韻
作者：王質
朝代：宋

眼前事事皆可書，秋葉滿江烟滿湖。
霜風細織紅錦幄，露菊洗出黄金膚。
山南山北躡飛徑，步步藤梢牽客裾。
褰裳飛下蒹葭浦，紛紛鷗鳥來相娛。
漁火深明隔橋浦，炊烟出沒臨溪廬。
溪山洗斷鴛鴦夢，犀篦不憶錢塘蘇。
百年日月走雙轂，萬古興亡同一吁。
角鷹肯戀繡鞲穩，野馬不受金羈拘。
功名貴富兩安用，烏有先生并子虛。
不圖操筆賦清廟，但思擊壤賡康衢。
何時再踏故山麓，芭蕉長大榿栽粗。
夜疇娟娟濕翻露，春林聒聒聽提壺。
魚肥不用去熊掌，酒濁正是勝醍醐。
一區春雨熟瓜芋，半溪秋水繁菰蒲。
侯門亦復憐稚子，下狀不敢勞長鬚。
吾生一飽足已矣，豈復過意求膏腴。
句
作者：王質
朝代：宋

真翁自了平生事，不了山陰陸務觀。
合歡扇
作者：王質
朝代：宋

明月雖圓有缺時，合歡安有百年期。
故令六六深宮女，淚落君前自不知。
含山寺
作者：王質
朝代：宋

一僧龐眉拄杖扶，自汲石泉澆茗盂。
山深松樹鬚髯古，寺老木魚鱗甲枯。
心閒逢人謝禮樂，身倦到枕即江湖。
夢回石壁半斜照，蝙蝠打人山鳥呼。
和姚明之
作者：王質
朝代：宋

草色動秋綠，松陰留晚清。
日烘蟬吻燥，風助燕身輕。
蒼莽家千里，飄零酒一觥。
客愁銷不盡，還與暮烟生。
和孫仲甫
作者：王質
朝代：宋

浦溆清溪遶，人家綠樹圍。
竹墩森翠葆，蓮蕩亂紅衣。
薄雨生朝潤，斜陽隠暮霏。
桃花流水意，不在鱖魚肥。
和張君玉
作者：王質
朝代：宋

且把鋤頭且著書，懶隨臣朔怖侏儒。
車腸久自思懷橘，蓬首還應念執殳。
未暇洞天尋小有，盡將世界付南無。
不知南北東西後，肯寄書來問老夫。
和張君玉
作者：王質
朝代：宋

使星卿月共光輝，行轉杓衡入紫微。
白粲萬檣軍總飽，紅稠千榦馬能飛。
後身叔子今安得，萬代夷吾古亦希。
風動一江吹晚雪，歲云暮矣送將歸。
和張君玉與史喬年
作者：王質
朝代：宋

弩矢先驅導繡衣，芙蓉倒影動旌旗。
行歸容與螭頭陛，且去摩挲峴首碑。
吳帝城邊逢此日，越王樓上憶他時。
相煩問訊隆中陌，尚有當年草木知。
和張安國聞捷
作者：王質
朝代：宋

兩京喬木久秋風，甘露棠梨非漢宮。
鐵鳳雕零周廟古，玉魚流落漢陵空。
朝催戰鼓雲埋陣，夜發戈船月照篷。
宣德樓前清御道，明年元會納羣工。
和張晉彥
作者：王質
朝代：宋

白草蒙荒烟，江南似江北。
游子無故鄉，去住總爲客。
平生不如意，江闊見面窄。
相逢酒一杯，意氣感知識。
和御製詩五首·其一
作者：王質
朝代：宋

列聖兼仁武，隨時議戰和。
佇開新日月，重照舊山河。
西北浮雲斂，東南王氣多。
大唐功十二，一一付鐃歌。
和御製詩五首·其三
作者：王質
朝代：宋

濠楚前通泗，舒廬內接和。
眼看花靨渡，夢想白溝河。
火德時方盛，金行數不多。
儒臣且經略，未要載賡歌。
和御製詩五首·其二
作者：王質
朝代：宋

大慶通宣德，西華近保和。
草荒朱雀道，沙壅護龍河。
九廟烟塵暗，七陵風露多。
君王既神武，父老莫悲歌。
和御製詩五首·其五
作者：王質
朝代：宋

景運開乾德，昇平到政和。
七星摇帝座，兩界隔天河。
義士何曾少，謀夫不在多。
鯉魚長尺半，恐有扣牛歌。
和御製詩五首·其四
作者：王質
朝代：宋

鼎待周公定，羹須傅說和。
上方資羽翼，誰解廢江河。
志定功應就，時來力不多。
晉公門下客，豫製凱旋歌。
和李平仲出郊
作者：王質
朝代：宋

渡頭脆柳不堪攀，嶺背彫楓尚見斑。
店小青旗低拂馬，寺荒蒼蘚暗封關。
但知魚樂如吾樂，未必僧閒似我閒。
忽憶去年今日處，楚山欲盡見秦山。
和李無變求詩
作者：王質
朝代：宋

十年慘淡經營處，一點青熒燈火知。
平日詩從天外得，只今天外總無詩。
和李無變與諸公出郊訪王彥博
作者：王質
朝代：宋

病來無力勝鞍馬，不得蘭亭共一觴。
射雉如臯猶不笑，散花方丈錦千張。
和李粹伯
作者：王質
朝代：宋

不多風雨已秋容，慘澹斜陽濕晚紅。
長憶蘋風過歸雁，更思烟浪拍垂虹。
未應堂上燭能滅，所願樽中酒不空。
卷雪樓前卸帆日，却從天際望吳中。
和沈述之與俞舜俞題墨梅
作者：王質
朝代：宋

玉京羣帝周大羅，芙蓉倒影旌旗多。
明視仍孫竊姮娥，雙成飛瓊相和歌。
飛瓊授以無聲詩，下走人間駃莫追。
梅花狂掃不自持，但見浮動橫斜他不知。
中書君貴列鐘鼓，喚下真真命歌舞。
真真呼上復呼下，上屏不言下屏語。
空郊莽蒼江渺茫，中書頭銳身瘦長。
玄泓濡首醉淋浪，首所觸者皆生香。
柳山俞生氣象別，不惟手潔更身潔。
中書相與有良緣，共看霜天羌筦裂。
十指五指握妙華，不在山顛即水涯。
老楊死守梅花樹，攀枝弄葉猶咨嗟。
眼光落此亦前定，過去垣外觸參井。
俞生今世伴梅花，若伴他花應不肯。
和沈述之贈權幹詩
作者：王質
朝代：宋

江楓不敵寸心丹，何待霜雄吏自寒。
滿眼空空無一佛，舉頭在在有三官。
毛端解運三千界，脚底常飛九萬摶。
鳬茈餘根挑欲盡，莫憂魯巷有顔簞。
和游子明效李長吉體二首·其一
作者：王質
朝代：宋

江楓摇落秋吹清，吳波夜澄孤槳橫。
白蘋花老浪紋淺，的皪背荷雙鷺明。
烟嶼雲岑楚江遠，三更夢歸五更返。
斜陽影外遠山稠，千里不遮南望眼。
和游子明效李長吉體二首·其二
作者：王質
朝代：宋

樹頂參差山髻青，漫漫秋浦無人行。
征衫塵土老歲月，梧桐秋風桃李春。
水寒露冷蒹葭濕，屬玉橫江孤影直。
波紋摇盡九秋香，菱葉團圓水花碧。
和王充道夜坐二首·其一
作者：王質
朝代：宋

索索風呼葉，蕭蕭雨打窗。
遥思雙白髮，相對一殘缸。
夢落湘南浦，身浮浙右江。
漏窮鐘未斷，猶自咽微撞。
和王充道夜坐二首·其二
作者：王質
朝代：宋

風雨連三日，晨昏共一窗。
天寒憐翠袖，夜永對青缸。
有淚揮吳月，無船上楚江。
夢寒元易斷，鐘靜不須撞。
和秋日即事韻二首·其一
作者：王質
朝代：宋

駮駮山蒼雜水紅，不如冷眼看秋風。
北鴻已望江南起，飛過榆林月正中。
和秋日即事韻二首·其二
作者：王質
朝代：宋

初楓葉外數行飛，瘦竹竿頭一點黐。
浮世危機總如此，青蛇飛處且相隨。
和虞相喜雪二首·其一
作者：王質
朝代：宋

縞夜寒輝花雨天，洒空飛羽箭離弮。
普開薝蔔諸天供，大展兜羅萬里綿。
見在十方惟此佛，後來千古說今年。
乾坤正頼君調理，未用輕尋范蠡船。
和虞相喜雪二首·其二
作者：王質
朝代：宋

六花飛墮九重天，凍折旌竿裂弩弮。
不夜嘗衘九龍燭，未春先貢八蠶綿。
暫開晴色供前日，復作奇祥餞故年。
留得餘生食賤麥，楊林江上海樓船。
和袁丞海棠
作者：王質
朝代：宋

海棠不入草堂手，雪堂乃與同春風。
草堂雪堂各千載，唐朝宋朝無兩紅。
露霏風嫋非人爲，夜染朝酣自化工。
大洋之內烟濛濛，不似周公禮樂中。
和袁丞蓋嶺長松三首·其一
作者：王質
朝代：宋

强名呼作大夫官，亙古摩空不免冠。
但惜五封遭一點，寧如深嶺撼風寒。
和袁丞蓋嶺長松三首·其三
作者：王質
朝代：宋

百灘飛度半雲端，波浪聲雄不濕冠。
嚲袖垂鞭徐進馬，市塵無此雪風寒。
和袁丞蓋嶺長松三首·其二
作者：王質
朝代：宋

露邊穉葉亦堪餐，霜後皴皮更可冠。
撫此盤旋不憂晚，但憂栗里酒樽寒。
和郭子應二首·其一
作者：王質
朝代：宋

出門吹面已薰風，春在垂楊慘淡中。
我輩不須悲聚散，此江元自有西東。
日暄波暖魚苗出，雨潤泥融燕頷豐。
尚可淹留成一醉，引盃說劍未輸公。
和郭子應二首·其二
作者：王質
朝代：宋

北窗睡起復西窗，心事悠悠付枕囊。
日靜無人驚燕雀，野青隨意卧牛羊。
愁中故自傷遊子，別後還應憶漫郎。
萬里梅邊尋斗米，夫君身世亦遑遑。
和郭從範二首·其一
作者：王質
朝代：宋

羽檄傳歲月，走馬不當疾。
我家在江南，時節阻會集。
東臯冗不治，杜老趣歸急。
何時秉犁鋤，夜翻隴頭濕。
和郭從範二首·其二
作者：王質
朝代：宋

萱草摇清風。
榴英焰方午。
新燕披紫茸，低昂子隨母。
暄寒換時節，濃疎變庭樹。
杜老癡不歸，空憐小兒女。
和陳阜卿
作者：王質
朝代：宋

雨花臺下晚江秋，曾對斜陽倒玉舟。
自斷我當歸弔屈，不應君亦未封留。
異時兵裏同悲喜，今日樽前再勸酬。
悵望佳人雲暮合，空遺別恨與湯休。
和黄少譽綠萼梅
作者：王質
朝代：宋

綠毛么鳳仰銜花，不在山椒即水涯。
昔日鬢邊能似此，春愁磨盡總成華。
問查元章覓龍團茶
作者：王質
朝代：宋

戲龍頓斷天門鎖，來蟄公家片段箱。
恐有墮髯收不盡，覓來驚起雁鳬行。
問王稚川借其父承可詩二首·其一
作者：王質
朝代：宋

侍郎墓檟已蒼蒼，萬古江河一錦囊。
杜老平生憐驥子，不將衣鉢付他郎。
問王稚川借其父承可詩二首·其二
作者：王質
朝代：宋

百代風流集豫章，娟娟各自作時妝。
誰知索虎鉤鯨手，傳到黄家便到王。
問王稚川覓酒
作者：王質
朝代：宋

麥天一似菊花秋，澀雨癡風故作愁。
幸自從來公不飲，何如乞與我銷憂。
膠膠擾擾誰能問，兀兀陶陶得即休。
七澤五湖烟水闊，可容閒夢到滄洲。
團扇歌
作者：王質
朝代：宋

鸞背如花女，出自咸陽宮。
不愁無主愛，惟怕見秋風。
墨梅
作者：王質
朝代：宋

紛紛初疑月掛樹，耿耿獨與參橫昏。
自從東坡老子飛此英，茫茫世界總無人。
疏影橫斜水清淺，暗香浮動月黄昏。
自從西湖處士揚此靈，紛紛豪俊半無神。
贈子一轉語，挑子萬年機。
嘬蘇詩，嚅林詩，要使蘇詩林詩透心脾。
槎南枝，挼北枝，直使南枝北枝伏指麾。
九州四海尋人去，不遇當人不要歸。
墨梅
作者：王質
朝代：宋

貴簡不貴繁，妙在有無間。
滿眼尋不見，約略見纖纖。
貴老不貴稚，妙在榮枯際。
芳態減初年，其中寓幽意。
貴瘠不貴肥，愈瘦愈清奇。
瘦到無何有，政好翫空枝。
貴含不貴開，風度韜胚胎。
游蜂啅不得，乃始抱全才。
宜在幽且邃，終日無人至。
水繞山重重，隔樹令人嚏。
宜在平且闊，大江驚濤潑。
潑上稍連顛，半驀忽衝脫。
宜夜不宜晝，更宜月波溜。
崖浄澗淙淙，漁子推篷嗅。
宜陰不宜晴，更宜雪花凝。
五七點未足，封枝要全扃。
宜與竹相鄰，白白參青青。
所恨花無音，間借竹爲聲。
宜與松相伴，扶疎交凌亂。
松香粗則粗，亦能佐一半。
其鳥宜翠羽，否則碧蒿侶。
山雀仍山鴉，速去切勿駐。
其人宜野僧，否則閒道民。
宜疎綺紈客，公子共王孫。
吾非僧，又非道。
兩眼貯五湖，兩肩負三島。
相煩健筆凌風掃，梅子王子成二老。
夜坐起贈范西叔何子方
作者：王質
朝代：宋

濃淡雲中月吐吞，寒枝驚葉動烏蹲。
青熒一點無人對，頼有西風爲掩門。
夜泊荻港二首·其一
作者：王質
朝代：宋

落日人家已半扉，隔籬問答語聲微。
桑枝亞路蟬爭噪，一似南村割稻歸。
夜泊荻港二首·其二
作者：王質
朝代：宋

野火參差度暗光，蕭蕭蒲稗自生涼。
夜深雲上無星斗，古樹陰沈覺許長。
定風波
作者：王質
朝代：宋

問訊山東竇長卿。蒼蒼雲外且垂綸。流水落花都莫問，等取，榆林沙月靜邊塵。江面不如杯麵闊，捲起，五湖煙浪入清尊。醉倒投床君且睡，卻怕，挑燈看劍忽傷神。
定風波
作者：王質
朝代：宋

曲曲闌干曲曲池。萬紅繚繞錦相圍。花到黃昏思欲睡。休睡。眼前都是好相知。銀燭轉添花轉好，人在，花深深處更相宜。似此好花須愛惜。休惜。鬢邊消得兩三枝。
定風波
作者：王質
朝代：宋

白璧黃金爵上卿。紫宸殿下拜絲綸。才出龍門開虎帳，但看，甲光如水夜如塵。古古今今男子事，搖動，芙蓉旗影入金尊。到得關河公事了，早去，白雲堆裡養精神。
宿石谿寺
作者：王質
朝代：宋

落日寒山裏，荒烟野寺中。
僧垣水衣白，佛座蘚花紅。
舍後蜂糖熟，門前雁米豐。
夜長難早睡，擁被聽松風。
寄峽石老人
作者：王質
朝代：宋

白沙渡口見鬚眉，袖角槎牙出好詩。
願得揚舲秋水去，共看明月墮琉璃。
寄題挹翠樓
作者：王質
朝代：宋

胸中磊磈但江山，翠積靈臺挹不乾。
拂子折時無點滴，杖頭轉處湧波瀾。
收回晚照千巖靜，放出靈光萬壑寒。
我欲登樓聊舉眼，乾坤雖大不能寬。
寄題陸務觀漁隠
作者：王質
朝代：宋

漁隠漁隠在何方，海門潮白江沙黄。
吾嘗袖手江之旁，西興草樹烟蒼蒼。
欲往從之道阻長，波濤澎湃不敢航。
仰觀河漢翔鷫鸘，安得與之俱頡頏。
得非蘭亭會諸王，清湍茂竹聯崇岡。
無乃鏡湖留知章，蘭蘅風露生寒凉。
不然此地何鏗鏘，宿昔名勝沈光芒。
俟今焜燿名方昌，恨不登時到侯鄉。
循牆三匝徐升堂，觀山觀水觀松篁。
以及魚鳥同徜徉，而俟南益仍西涼。
青霄空闊橫參商，無繇交臂咨其詳。
鴻雁同天不同行，愛而不見魂飛揚。
夢從縣圃周扶桑，逢迎跪揖如平常。
齒牙砰磕摇風霜，秦漢魏晉周隋唐。
江河滾滾傾興亡，指畫所隠聲琅琅。
歡喜奇特不可當，繼以驚愕懷慞惶。
倏忽烟霧輕騰驤，徑跨越嶠超吳瀧。
秦碑禹穴稽山陽，隠約中有神仙莊。
申椒菌桂連沙棠，江蘺薜芷多同芳。
春風澹沲秋風香，木蘭冠佩芙蓉裳。
杉烟竹月無時荒，白蒲青荇春悠揚。
秀似黄家雙井塘，雄如蘇老峨嵋江。
冰壺雪甕涵瑶漿，夢回空闊嘹天篁。
縹緲羽客搴雲纕，清都飛露寒侵腸。
涕唾塵窟掀翻牀，俟其與世毋相忘。
且爲清明開吉祥，蒼生環堵棲平康。
是時桐渚尋嚴光，否則孺纓濯滄浪。
不然楚竹然清湘，下乃汀花靜鳴榔。
間騎麒麟翳鳳凰，玉京羣帝參翺翔。
吾在風埃渺相望，大千世界空茫茫。
山友續辭·合蕈
作者：王質
朝代：宋

我取友兮得合蕈，山深樹底風不進。
彈子團欒敷未敷，飛儡騰猿毋口粗。
藤花迷，豆花肥，所思兮焉可遺，溪山撩亂將安歸。
山友續辭·山姑
作者：王質
朝代：宋

我取友兮得山姑，春雨春風沙土蘇。
山粗屨綻不皴脚，祗恐叉頭罥花落。
拜蘋婆，揖菜娘，所思兮豈可忘，苦楝風高須索防。
山友續辭·山藥
作者：王質
朝代：宋

我取友兮得山藥，蝶花開盡鈴子落。
幾日幾日黄不成，𧄔莫日靈施少靈。
猿父上，𤟤子下，所思兮安可捨，一重空岩一重野。
山友續辭·枸杞
作者：王質
朝代：宋

我取友兮得枸杞，左陂花頭野聲起。
蘘蓑霏雨雜斜陽，半濕半乾留春水。
仙人杖，王母杖，所思兮焉可曠，野鶑慫慂野花旺。
山友續辭·槐芽
作者：王質
朝代：宋

我取友兮得槐芽，繚陂灌叢饒雜花。
纔茁嫩莢抽枯椏，涎流山鵲并山鴉。
膠著虻，房著蠊，所思兮安可芟，碧鮮冷淘思露寒。
山友續辭·牛蒡
作者：王質
朝代：宋

我取友兮得牛蒡，稠叢捷鼠走不上。
深山誰伏又誰牽，唇粗舌皴膝頭壯。
實雖惡，食不惡，所思兮奚可却，松岡竹墩隔沙濼。
山友續辭·甘菊
作者：王質
朝代：宋

我取友兮得甘菊，高叢低葉貯清馥。
石盂幡纚乳花飛，錯落紛敷間寒綠。
入顧渚，入蒙山，所思兮安可捐，椿兒桂子爭芳鮮。
山友續辭·石耳
作者：王質
朝代：宋

我取友兮得石耳，石壁峻嶒下無底。
非脾非腎非肝腸，馬齒馬牙銜不起。
耳無是，耳無非，所思兮何可萎，石笋石花滋石脂。
山友續辭·蔊頭
作者：王質
朝代：宋

我取友兮得蔊頭，猛嚏烈香驚伏虯。
石羊石蛇齧不得，彈蟹燕蠶胡可偷。
常風寒，常雪寒，所思兮奚可堪，陰崖湧沫號飛湍。
山友續辭·黄精
作者：王質
朝代：宋

我取友兮得黄精，竹葉豆花交野陰。
人不圖仙只圖飽，鴉鵲窠雕龍爪零。
白可擷，青可捋，所思兮何由掇，半岩斜陽孟溪潑。
山友辭·不如歸去
作者：王質
朝代：宋

不如歸去，不如歸去，花稠草繁胡不住。
春山春林烟日暮，山花慘悽無意緒。
溪可飲，林可啄，飲啄甘香且爲樂。
嗚呼此友兮勿渝約，月明滿野松毬落。
山友辭·啄木兒
作者：王質
朝代：宋

啄木兒，啄木兒，壁壁剝剝尋幽期。
山樊深靜眠睡熟，樹聲忽鳴林葉飛。
輕蹙蹙，重督督，山風槭槭聲漉漉。
嗚呼此友兮誠相知，樹林要深不要稀。
山友辭·婆餠焦
作者：王質
朝代：宋

婆餠焦，婆餠焦，深山無事奚多勞。
青林窈冥卧展轉，綠樹蓊鬰飛逍遥。
脆枝弱，韌枝强，惟聞呼餠不聞香。
嗚呼此友兮頻相招，暮烟漠漠風瀟瀟。
山友辭·屈陸兒
作者：王質
朝代：宋

屈陸兒，屈陸兒，元無屈陸何呼爲。
雜樹停陰雜花靜，相招相喚無人知。
屈兮陸，陸兮屈，凌亂衝花花縴絲。
嗚呼此友兮莫相疑，相伴空山深掩扉。
山友辭·山和尚
作者：王質
朝代：宋

山和尚，山和尚，低叢之下高林上。
深飛撩動聲稍稍，穠翠參差不能障。
不蘭若，不招提，丁丁啼罷還棲棲。
嗚呼此友兮堪同栖，鮮枝潤葉漫蒼陂。
山友辭·山樂官
作者：王質
朝代：宋

山樂官，山樂官，自歌自和閒追歡。
杉風梧月都清圓，松烟竹露仍團圞。
林爲筦，溪爲絃，深山飛鳴相拍彈。
嗚呼此友兮宜相諳，樹香樹粉山毿毿。
山友辭·山鷓姑
作者：王質
朝代：宋

山鷓姑，山鷓姑，林深濃淡交榮枯。
鈎輈格磔半雲木，山谷轉深聲轉孤。
沙易行，泥難行，蚤呼春暗回春明。
嗚呼此友兮同所歸，石藤屢罥道人衣。